SPORTS.uz талқини бўйича Чемпионлар Лигаси гуруҳ босқичи рамзий терма жамоаси\n18 декабрь, 2020, 09:00\nТеглар:ЕЧЛ | Реал | Барселона | Ювентус | Манчестер Сити | Челси | Боруссия Мюнхенгладбах | Бавария\nГуруҳ босқичининг энг яхшиларини бир жамоа остида тўплаймиз.\nБош мураббий: Ханс-Дитер Флик (“Бавария”)\n“Бавария” ушбу мавсумда ҳам ЕЧЛни супер кўрсаткичлар билан бошлади. Улар ушбу босқичда энг кўп (16 очко) тўплаган 2 жамоанинг бири. Мюнхенликлар кўрсатган футболда алоҳида юлдузлар жамоани етаклаб бормади. Флик клубга сингдираётган жамоавий футбол натижаларда етакчи роль ўйнамоқда.\nУшбу босқичда немис мутахассиси жамоасини 4:3:3 схемасида майдонга бошлаб тушди. Рамзий жамоамиз ҳам ушбу схемага асосланади.\nДарвозабон: Эдуар Менди (“Челси”)\n“Аристократлар”нинг жорий ёзда харид қилган бебаҳо дарвозабони ушбу босқич доирасида 5 та ўйинда майдонга тушиб, 4 тасида ўз дарвозаси даҳлсизлигини сақлаб қолди. Ушбу беллашувларнинг 4 тасида лондонликлар ғалаба қозонган.\nФрэнк Лэмпард энди Кепанинг “хурмача” қилиқларига чидашга мажбур эмас.\nЧап қанот ҳимоячиси: Жорди Альба (“Барселона”)\n“Барселона”нинг гуруҳ босқичидаги ўйини биргина “Ювентус”дан учралган мағлубият сабаб ёмонга чиқмаслиги лозим. 5 та тур якунларига кўра, Куман шогирдлари ЕЧЛда барча ўйинларни ютган ягона жамоа бўлиб турганди.\nЧап қанот ҳимоячиси позициясидаги энг яхши футболчи айнан Альба бўлди, дея оламиз. Авваллари, Месси билангина тил топиша олади, деб айтиладиган футболчи энди бошқа шерикларини ҳам тўп билан таъминлаб турибди.\nМарказий ҳимоячи: Рубен Диаш (“Манчестер Сити”)\nПеп Гвардиола энг кўп бош қотирадиган чизиқ бу - ҳимоя. Ушбу позициядаги муаммоларни бартараф этиш учун шу давргача испаниялик мутахассис бир неча юз миллионларни сарф этиб улгурган.\nЖорий мавсум аввалида жамоага келиб қўшилган португалиялик ҳимоячи мудофаа марказида ишончли ўйин кўрсатди.\nМарказий ҳимоячи: Леонардо Бонуччи (“Ювентус”)\nТуринликларнинг марказий ҳимояси вакили ЕЧЛ гуруҳ босқичининг энг яхшилари қаторида эътироф этилишга лойиқ ўйин кўрсатди. У сардор сифатида жамоасини ҳар қандай вазиятда олдинга етаклаб турди.\nУ гуруҳ босқичининг 5 та баҳсида майдонга тушиб, “кекса сеньора”ни биринчи ўринда якунлашига яхшигина ҳисса қўшди.\nЎнг қанот ҳимоячиси: Хуан Куадрадо (“Ювентус”)\nАндреа Пирло жамоасининг 6 та тур якунларига кўра, энг яхши футболчиси Хуан Куадрадо бўлгандек, назаримизда. Энг яхши ассистентлар рўйхатида колумбиялик футболчи 5 та самарали узатма билан етакчилик қилмоқда.\nАслида, ҳужумкор футболчи сифатида фаолиятини бошлаган Куадрадонинг қанот ҳимоясига кўчирилиши яхши кашфиёт бўлди.\nМарказий ярим ҳимоячи: Каземиро (“Реал”)\n“Қироллик клуби” энг сўнгги дақиқаларгача мусобақани тарк этиш хавфи билан ўйнади. Аммо якунда барчаси Зидан шогирдлари учун хайрли якун топди.\nАйниқса, иккинчи даврада намойиш этган ишончли ўйини орқали бразилиялик футболчи марказий ярим ҳимоянинг энг яхши вакилларидан бири бўлди.\nМарказий ярим ҳимоячи: Леон Горецка (“Бавария”)\nЛеон жамоавий футболда марказда катта меҳнат бажарувчи бебаҳо футболчи. “Бавария”нинг чиройли ўйинларининг асоси Горецкага бориб тақалади.\nУ жуда керакли пайтларда гол уриши ва ўйинни кўра олиши билан ажралиб туради. Тиаго Алькантара кетгач, у бажариши керак бўлган ишлар кўлами анча кенгайди.\nҲужумкор ярим ҳимоячи: Кевин Де Брюйне (“Манчестер Сити”)\nГуруҳ босқичининг энг сермаҳсул жамоаларидан бири ҳисобланган “Манчестер Сити”дан бирорта ҳужум вакилини олмаслик адолатдан бўлмас эди. У гол уришга муваффақ бўлмади. Аммо ассистентлар рўйхатида 4 маротаба голли узатма амалга оширган ярим ҳимоячи юқори ўринлардан бирида бормоқда.\nЧап қанот ҳужумчиси: Неймар (ПСЖ)\nЧемпионлар Лигаси гуруҳ босқичининг қуръаси бўлган пайтда ПСЖ жой олган тўртлик энг мураккаби, деб қаралган эди. Амалда ҳам улар энг қийин учрашувларни ўтказган ҳолда, плэй-оффга чиқди. Парижликларнинг етакчи футболчиси Неймар 6 та гол уриб, жамоасининг кейинги босқичга чиқишида асосий образ бўлиб хизмат қилди.\nЎнг қанот ҳужумчиси: Алассан Плеа (“Боруссия” Мюнхенгладбах)\nНавбат гуруҳ босқичининг кашфиёт жамоаси вакилига! Алассан “Реал” ва “Интер” жой олган мураккаб гуруҳдаги супер ўйинлари билан ёдимизда қолди. Гол+пас тизими бўйича унга тенг келадиган футболчини жорий йилда топа олмайсиз. 6 та тур мобайнида 5 та гол ва 3 та ассист амалга оширган футболчи жамоа сенсация амалга оширишида катта ёрдам берди.\nМарказий ҳужумчи: Альваро Мората (“Ювентус”)\nИспаниялик форвард ҳозирча мусобақанинг тўпурари бўлиб турибди. У учун энг мос клуб “Ювентус”га ўхшайди. Айнан шу жамоадаги ёрқин ўйинлари сабаб “Реал”га қайтган Альваронинг омади кейинчалик ҳам юришмади.\nБугун у Пирло жамоасида алмаштириб бўлмас страйкер. Тинимсиз голлар ураётган футболчининг дарвозага киритган тўпларининг катта қисми офсайддан уриляпти. Агар улар ҳам ўз ўрнида бўлганида, тўпурарлар рўйхатида яна ҳам юқорироқ кўрсаткич билан карвонбошилик қилаётган бўларди.


Жорий йилнинг 27-30 июнь кунлари Тошкент давлат иқтисодиёт университетити ва АҚШнинг Вайоминг университети ўртасидаги ҳамкорлик алоқалари доирасида “Актив ва интерфаол таьлимни ривожлантириш тизими” мавзусида семинар-тренинг ўтказилди.\nСеминар-тренингни Вайоминг университети профессори Жанел Силей ҳамда университет доктарант-тадқиқотчиси Дилноза Ҳосилова олиб бордилар. Ушбу халқаро университетлараро семинар-тренингда Тошкент давлат иқтисодиёт университетитининг 40 нафар профессор-ўқитувчилар иштирок этишди.\nСеминар-тренингнинг навбатдаги кейинги кунларида эса, яна бир қатор муҳим масалалар жумладан, актив тақдимот ва топшириқлар ёзиш, танқидий фикрлашни топшириқларда қўллай олиш, гурухларда талабаларни фаол иштирокини таъминлаш, талабалар билимини баҳолаш жараёнларида ҳам турли интерфаол ўйинларни тадбиқ этиш юзасидан тренинглар ўтказилди.\nҲар бир қатнашувчи ҳам ўз ғоялари билан актив ва интерфаол таълимни дарсда қандай тадбиқ этишлари борасида ўзаро фикрлар алмашилинди. Тренинг натижасида профессор-ўқитувчилар Вайоминг университети профессор-ўқитувчилари билан онлайн тизимда ўзаро ҳамкорлик ишларини янада самарали ташкил этиш хусусида ҳам келишиб олинди.\nТДИУ халқаро алоқалар бўлими бошлиғи Н.Зуфарова семинар-тренинг аъло даражада ўтказилганлигини ва бу жараён мунтазам давом этилишини таъкидлади. Семинар-тренинг якунида иштирокчилар халқаро сертификатлар билан тақдирландилар.


Беларусь олий суди мамлакат президентлиги учун собиқ номзод ва банкир Виктор Бабарикони 14 йилга озодликдан маҳрум қилди ва катта жарима белгилади. У жазони кучайтирилган режимдаги колонияда ўтайди.\nФото: Рамиль Насибулин / BelTA / AP / Scanpix / LETA\nЖарима - базавий ҳисоблаш миқдорининг 5 минг бараварига тенг (145 минг беларусь рубли ёки 4,2 млн рус рубли). У беш йил муддатда раҳбарлик лавозимларида ишлаши ҳам тақиқланади.\nМинскнинг Москва туманида ўтган судда Бабарико жуда катта миқдорда пора олиш, жиноий йўл билан пул ишлаш ва пул «ювиш»да айбланди.\nҲукм Олий суд томонидан ўқилгани боис, апелляция киритиб бўлмайди.\nСуд шунингдек «Белгазпромбанк иши» доирасида бошқа фигураларга ҳам коррупция ва пул ювиш жиноятлари бўйича ҳукм чиқарган.\nВиктор Бабарико 2020 йил май ойида Беларусь президентлиги учун номзодини илгари сурганини эълон қилганди. Ўшанда у Лукашенкога асосий рақобатчи сифатида қаралаётганди. 2020 йил июнида эса Бабариконинг офисида ва уйида тинтув олиб борилиб, ўзи қамоққа олинади.\nАйбловчи томон унга 15 йиллик қамоқ жазоси сўраганди.\nБабарико - коррупция ва пул ювиш бўйича айбловларни тан олмаган ягона айбланувчи бўлди. Қолган фигурантлар - Бабариконинг собиқ ходимлари - тергов билан ҳамкорлик қилишга розилик билдирган.\nБабарико ва унинг жамоаси 430 миллион долларни Латвия банкларига чиқариб юборишда айбланган ва бу айбловнинг асосий пунктидир.\nШунингдек, айбловда Бабарико ва ёрдамчилари 2004 йилдан буён доимий пора олиб келгани айтилган. Маҳаллий нашрларда 16 йил давомида Бабарико раҳбарлигидаги банкнинг топ-менежерлари умумий ҳисобда 11,8 миллион доллар пора олгани, Бабарико Минскда 394 минг долларга кўчмас мулк харид қилганда «пул ювгани» келтирилган.\nУнинг собиқ ҳамкасбларига, тергов билан ҳамкорлик қилишга рози бўлганларга прокурор 3 йилдан 6,5 йилгача қамоқ жазоси сўраган.\nAmnesty International ташкилоти Бабарико ва «Белгазпромбанк иши» доирасидаги бошқа судланувчиларни «виждон маҳбуслари» дея тан олган.\nСайловда қатнашмаслиги учун қамоққа ташланганмиди?\nВиктор Бабарико Беларусда ўзининг хайрия фаолияти билан ҳам танилганди. Унинг раҳбарлигида 20 йил давомида Белгазпромбанк бемор болалар даволаниши ва маданий соҳаларни қўллаб-қувватлаш учун каттагина маблағ ажратган.\n2020 йил 12 майида Бабарико ўз номзодини Беларусь президентлиги учун қўяди. Мамлакатдаги мустақил нашрлар ўтказган сўровларга кўра, унинг биринчи турда ишончли ғалабага эришиши тахмин қилинади.\nБеларусда расмий сўровлар фақат ҳукумат рухсати билан ўтказилиши мумкин, шу туфайли Лукашенконинг асосий мухолифининг имкониятлари бўйича расмий сўров ўтказилмаган.\n18 июнга келиб Бабарико солиқлардан қочиш, пул ювиш ва порахўрликда айбланиб қўлга олинади.\nМузокаралар чоғида собиқ банкирнинг адвокати Наталья Мацкевич суд жараёни чўзилишидан асосий мақсад - асосий рақибни сайлов жараёнидан четда олиб туриш бўлганини айтганди.\nҲозирда Виктор Бабарико 57 ёшда. У 20 йил мобайнида бошқарган Белгазпромбанк Россиянинг Газпромбанки филиали ҳисобланади.\nЕвропа Иттифоқи Беларусдан Виктор Бабарикони дарҳол озод этишни талаб қилди


Эрта туриш учун нима қилиш керак?\nЭнг зарур ишларинмизни сахарга режалаштирсак, яъни эртароқ туриб уларни бажаришга. Телефонимизни ўчириб қўйганимиз маъқул. Нима учунлигини ўзингиз биласиз. Будильникни ётоғимиздан узоқроқ жойга қўямиз. Ққўлингиз етмаслиги учун. Кўрпа остида иссиққина бўлса керак, лекин хона ҳарорати + 16-20 °C даража бўлиши керак.\nҚоринда пайдо бўлиши мумкин бўлган ўсимтани олдини олади.\nНабий соллаллоҳу алайҳи васаллам жисмоний машқлар билан шуғулланишга ҳар доим тарғиб қилганлар ва ота-оналарни фарзандларига сузишни, от минишни ва камондан ўқ отишни таълим беришни тавсия қилганлар.\nНамоздаги ҳолатларнинг жисмоний фойдалари:\nКиритилди: 07:12 14.10.2018. Ўқилди: 807 марта. Фикрлар сони: 0 та.


Стерлинг ОАВни ирқчилик тарқалишида айблади\n«Манчестер Сити» яримҳимоячиси Раҳим Стерлинг оммавий ахборот воситаларини расизм ва агрессия тарқалишида айблади. Англиялик футболчи АПЛнинг 16-турида «Челси»га қарши ўйинда (0:2) маҳаллий мухлислар томонидан ирқчиликка учраганди.\n«Мен кўп гапирадиган одамлар сирасидан эмасман. Лекин менимча ҳозир мени эшитишлари керак. „Челси“ билан ўйиндаги ҳолатни, менинг реакциямни кўрдингиз. Мени кулибгина қўйдим, чунки мен бошқача бўлишини кутмайман ҳам.\nТасаввур қилайлик, фаолиятини бир клубда бошлаган икки футболчи бор. Иккиси ҳам бир хилда ажойиб иш қилишди, масалан, ўз оналари учун ёнма-ён уй олишди. Аммо, ОАВ бу воқеани оқ ва қора танли футболчиларнинг ҳаракати сифатида ёритади. Менимча бунга йўл қўйиб бўлмайди.\nУлар иккиси ҳам ёмон иш қилишмаган. Лекин қора танли футболчига айрича қарашади. Бу эса ирқчилик тарқатилишидир.\nЖурналистларга шуни айтишни истардимки, нега атрофда ирқчилик ортиб бормоқда: ҳаққоний пиар ҳақида ўйланг ва барчага тенг имкониятлар беринг», — дея ёзган Стерлинг «Инстаграм»даги саҳифасида.


Ӯзбекистон, 27 Август 2019\nРоссияда тожикистонлик муҳожирлар учун онлайн-радио яна тикланди\nИнтернетда Тожикистон муҳожирлари учун уларнинг она тилларидаги хусусий онлайн-радио ўз эшиттиришларини қайта тиклади. Онлайн-радио дастурлари Россияда тайёрланади ва у асосан янгиликлар, ишга жойлаштириш, яшаш, дам олиш ва маданият билан боғлиқ масалаларни ёритади.\nҚирғизистон собиқ президенти Атамбаев иши бўйича 20 та кўчмас мулкнинг хатлови бекор бўлди\nСобиқ президент Алмазбек Атамбаевга нисбатан очилган жиноий иш тергови доирасида Бош прокуратура 20 та кўчмас мулк хатловини бекор қилди.\nCenterra Gold ҚР ҳукумати билан суд тортишувлари тўхтатилганини маълум қилди\nCenterra Gold Inc. томонидан тарқатилган баёнотда таъкидланишича, компания Атроф-муҳитни муҳофаза қилиш ва инвестицияларни ривожлантириш Стратегик битимга кўра “Қумтор” лойиҳаси бўйича суд тортишувларини тўхтатади.\nҚозоғистонда ов инспекторининг ўлими иши бўйича суд бошланди\n27 август куни Қарағандада ов инспектори Ерлан Нургалиевнинг ўлими ва унинг ҳамкасби Петр Ницыкка суиқасд иши бўйича шов-шувли суд жараёни бошланди. Судланувчилар ўриндиғида Қизил Ўрда вилоятида истиқомат қилувчи етти киши ўтирибди. Улар 32 ёшдан 53 ёшгача.\nПетербургда ёнғинда жароҳатланган ўзбекистонликнинг аҳволи оғир\nСанкт-Петербургдаги ёнғин пайтида куйиш жароҳати олган ўзбекистонликнинг аҳволи оғирлигича қолмоқда. Бу ҳақда 26 август куни Ўзбекистон Ташқи ишлар вазирлиги маълум қилди.\nЭрон президенти: АҚШ билан музокаралар санкциялар бекор қилинганидан кейингина бўлади\nВашингтон Теҳронга нисбатан жорий қилинган барча санкцияларни бекор қилмас экан Эрон АҚШ билан музокаралар олиб бормайди, дея сешанба куни баёнот берди Ҳассан Руҳоний.\nҚирғизистон собиқ президенти Атамбаевга рафиқаси билан учрашишга имкон берилди\nСобиқ биринчи хоним Раиса Атамбаевага МХДҚ СИЗОсида ушлаб турилган Алмазбек Атамбаев билан учрашишга рухсат берилди. «Азаттық» радиосига адвокат Сергей Слесаревнинг хабар қилишича, учрашув 23 август куни бўлиб ўтди.\n"Шарқ тароналари" ўн иккинчи фестивали бошланди (тўплам)\nТожикистон таълим ва фан вазирлиги: ота-оналардан пул сўраш - тақиқлаган\nТожикистонда мактабларда ота-оналардан пул тўплашнинг ҳар қандай кўриниши қонунга зид, дея баёнот берди мамлакат таълим вазирлиги. Аммо ота-оналарнинг айтишларича, пул йиғиш одатий ҳолга айланган.\nПрезидент блогерларни ҳар доим қўллаб-қувватлашини билдирди\nПрезидент Шавкат Мирзиёев 26 август куни ўзбекистонлик блогерларни доимо қўллаб-қувватлашини билдирди.\nЎзбекистонда мажбурий меҳнатга жалб қилганларга солинадиган жарима миқдори ўн баробарга кўпайди\nПолиция Олмаотада автомобилни одамлар устига бостиб боришни “ўлдириш учун суиъқасд” сифатида тергов қилади\nОлмаота полицияси баёнот бериб, одамлар устига автомобилини бостириб борган ҳодиса иштирокчилридан бири ушланганини маълум қилди. Ҳодиса оқибатида камида уч киши жароҳат олди.


Афғонистонда немис журналисти ўлдирилди, кнадалик журналист жароҳатланди\n28 ноябр 2020, Тошкент вақти: 10:24\nАня Нидрингхаус Associated Press агентлиги мухбири сифатида Пулитцер мукофотига сазовор бўлган эди.\nАфғонистонда полиция кийимидаги шахс ҳужуми оқибатида германиялик фотограф Аня Нидрингхаус ўлдирилди ва унинг канадалик ҳамкасби КэтиГаннон жиддий жароҳатланди.\nВоқеа жума куни эрталаб, мамлакат президент сайлови арафасида мамлакат шарқидаги Танай туманида рўй берди. Толибон ҳаракати бомба ҳужумлари ва суиқасдлар уюштириш орқали президент сайлови ўтказилишга ҳалақит бериш билан таҳдид қилган.\nХўст вилояти ҳокими Мубарез Задран воқеа жойида қўлга олинган ҳужумчи армия вакили бўлганини тасдиқлади.\nAssociated Press агентлигининг икки журналисти Афғонистонинг Покистон билан чегарадош ҳудудида ишлаётган эди.\nНидрингхауз 2005 йилда Ироқдаги урушни ёритгани учун Пулитцер мукофоти билан тақдирланган Associated Press агентлигининг 11 фотокорреспонденти орасидаги ягона аёл бўлган.\nЎтган ой Кобулда толибон жангариси ҳужумида афғонистонлик таниқли журналист ва яна саккиз киши ҳалок бўлган эди.


13:15 / 21.12.2016\nСеулда Ўзбекистон бош вазири ўринбосари Рустам Азимов ва Жанубий Корея молия вазири Ю Иль Хонинг учрашуви бўлиб ўтди. Унда томонлар икки мамлакат ўртасидаги иқтисодий ҳамкорликни кенгайтиришга келишиб олишди, деб хабар беради Yonhap ахборот агентлиги.\n«Ўзбекистон ва Корея энергетика, хом-ашё соҳасидаги ўзаро алоқаларни кучайтиради, шунингдек саноат бўйича шерикликни мустаҳкамлайди», - дея айтиб ўтди Ю Иль Хо.\nБундан ташқари, томонлар Жанубий Корея компанияларининг Тошкентдаги лойиҳаларда иштирокини кенгайтириш юзасидан ҳам фикр алмашганлар. Улар орасида аэропортнинг янги терминали қурилиши ҳам бор. Сеул бу лойиҳаларни давлат жамғармаларидан қўллаб-қувватлайди, деб таъкидлаб ўтган кореялик вазир.\nКорея томони маълумотларига кўра, 2015 йилда ўзаро савдо ҳажми 1,3 миллиард долларни ташкил этди.\nЮ Иль Хо


ИнтерФУТБОЛ :: Марио БАСЛЕР: ЭНГ ЯХШИ ВА ЭНГ ЁМОН\nМарио БАСЛЕР: ЭНГ ЯХШИ ВА ЭНГ ЁМОН\nЎтган асрнинг 90-йилларида ёрқин ўйинлари билан ном қозонган германиялик Марио Баслер 18 декабрь куни 50 ёшга тўлди. Soccer.ru сайти юбилей баҳона собиқ ярим ҳимоячининг унинг турли мавзуларга доир фикр-мулоҳазаларини қамраб олган суҳбатини чоп этди. - Марио, қайси жамоа сиз учун энг севимли ва қадрли...?\n- Кайзерслаутерндан 20 км. узоқликда жойлашган Пфальц шаҳарчасида туғилганман. Шундай экан, футболдаги асосий жамоа - «Кайзерслаутерн». Ҳар ҳолда, болалик орзуларию, миллионлар ўйинига иштиёқим айни шу клуб билан боғлиқ эди.\n- Сиёсатга муносабатингиз қандай?\n- Бу борада 20 соатлаб гапиришим мумкин. Лекин ижобий руҳда эмас. Ҳукумат мутасаддилари одамларни калака қилишмоқда. Улар сайловолди ваъдаларни бажаришмайди, қуруқ сафсатадан нарига ўтишмайди. Шу сабаб ҳам, анчадан буён сайловларга бормаяпман.\n- Жамоангизнинг аламли мағлубияти билан якунланган ЧЛ-98|99 финалини эслаш сиз учун ҳали ҳам оғриқлидир (Марио ўша фантастик финалнинг 6-дақиқасида «Бавария»ни ҳисобда олдинга олиб чиққан, лекин «МЮ» ҳакам томонидан қўшиб берилган вақтда 2та гол уриб, совринни илиб кетганди)...?\n- Бошқача бўлиши мумкинми? Деярли нақд қилинган кубокни бой бериш чиндан ҳам, ачинарли... Айниқса, 90 дақиқа давомида олдинда бориб, қўшимча вақтда енгилиш. Ҳа, бунга чидаш осон эмас. Лекин табиатан майдондаги омадсизликларга жиддий аҳамият бермасликка одатланганман. Эсимда, Барселонадаги ўша ўйиндан кейин 5 соат ўтгач, аламимни ичкиликдан олгандим. Тўғрироғи, алкоголь таъсирида бор овозим билан хиргойи қилиб, рақсга тушгандим.\n- Бурчак зарбасидан тўғри гол уриш осон эмас. Сиз эса бир мавсум давомида 2 марта шундай мўжиза кўрсатгансиз. Айтингчи, бунга алоҳида тайёргарлик кўрармидингиз?\n- Кимдир бурчак зарбасидан гол урсаю, буни олдиндан режалаштирганини айтса, у ёлғончи ҳисобланади. Демоқчиманки, бурчак тўпини қандайдир қолипга солишнинг иложи йўқ. Ҳа, тўпга айланма йўналиш бериш, муайян нуқтага тўғри етказиш устида ишлаш мумкин. Аммо бурчак зарбасининг голга айланиши - бу омад ва тасодиф. Хусусан, мен ҳам ўша вазиятларда тўпни дарвозанинг яқин устуни томон йўналтирган ва қайсидир жамоадошим унга тегиниб, гол уришига умид боғлаганман.\n- Умуман, ўзингизни қандай инсонлар тоифасига киритасиз?\n- Очиғи, турмуш тарзим ва табиатим билан мақтанолмайман. Мисол учун, вақтида кўплаб футболчилар, ҳаттоки, айрим жамоадошларим ҳам мендан ошкора нафратланишган. Мухлислар хусусида ҳам шундай дейишим мумкин: улар мени ортга қайтиш чиптасисиз Ойга жўнатиб юборишга тайёр турардилар...\n- Сўнгги йилларда футболчиларнинг Хитойга йўл олишлари урфга айланди. Бунга нима дейсиз?\n- Умумий фикрим оддий: Осиё футболи мўмай даромад манбаига айланган экан, бутсаларини михга илиш олдидан Хитойга юзланаётган фахрийларга эътироз йўқ. Аммо ёш футболчиларнинг моддий масалани биринчи ўринга қўйишлари - соф калтафаҳмлик. Улар ҳаттоки, олтин тоғни ваъда қилишган тақдирда ҳам, кетмасликлари керак.\n- 2012|2013 йиллар мавсумида ЧЛ финалига «Бавария» ва «Боруссия» Д. клублари чиққанди. Ўшанда роса яйрагандирсиз...\n- Мусобақа аввалига «Енгилганлар турнири» мақомини олди. Кейин соврин Ла-лиганинг соф мулкига айланиб қолди. Хуллас, 2013 йили битта хитоб янгради: «Алвидо, «Барселона» ва «Реал», яшасин, «Бавария» ва «Боруссия»!»\n- Вақтида етарлича тан-қид эшитгансиз. Улардан куч олганингиз ростми?\n- Ҳа, танқид кучимга куч қўшади. Дортмунд стадиони трибуналаридаги 50000 мухлис мени отишга ва яна 50000 киши оёқларимни синдиришга тайёр турса, ўзимни ўта қудратли ҳис этардим. Худди Арнольд Шварценеггер қайсидир фильмда бутун дунёга қарши курашганидек...\n- Баъзи зарарли иллатлар янада ёрқинроқ ўйнашингизга халақит берган экан...\n- Ўша пайт қанча хоҳласам, шунча чекардим. Ҳеч қачон нафсимни тийган эмасман. Ичкиликдан ҳам қайтмасдим. Шундай бўлсада, майдонда вазифамни рисоладагидек адо этардим, барибир. Хуллас, дунёдаги энг яхши одам ҳам, энг ёмони ҳам ўзимман. Фақат қўшимча қилишим керак, ёмон иллатлар ҳеч кимга фойда келтирмайди.\n- Месси ва Роналдуга оид тўхтовсиз баҳс-мунозаралар ҳамон давом этмоқда. Сиз қайси томондасиз?\n- Тўғриси, бу йигитларга аниқ баҳо беришим мушкул. Бунинг ўрнига оддийгина жавоб билан кифояланаман: сайёранинг энг яхши ҳужумчиси - Роберт Левандовски. Албатта, ўз ишининг асл усталари кўрсатадиган нафис ҳаракатлар чексиз завқ бағишлайди. Иложи бўлса, Раулнинг энг ёрқин ўйинларини томоша қилишдан бош тортмасдим.\n- Хосеп Гвардиола тузган «Бавария» шахсан сизда қандай таассурот уйғотганди?\n- Бу жамоани чек-чегараси йўқ дарёга ўхшатаман. Ўша «Бавария» менга йил давомидаги 300 кунлик таътилдек туюлди. Агар Пеп мени ўз жамоасига таклиф қилганида, дарҳол рад этардим. Чунки қизиқарли спектаклни четдан томоша қилиш ёқимлироқ...


Тошкентдаги айрим кўчалар вақтинчаликга ёпилмоқда - 15 Апреля 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2022 » Апрель » 15 » Тошкентдаги айрим кўчалар вақтинчаликга ёпилмоқда\nТошкент шаҳар ҳокимлигининг хабарига кўра, йўл таъмирлаш ишлари сабабли, қатор кўчаларида транспорт ҳаракати вақтинча чекланиб, йўлларнинг бир тарафи ёпилади:\nЮнусобод туманидаги Боғишамол кўчаси;\n— Шайхонтоҳур туманидаги Лабзак кўчаси;\n— Олмазор туманидаги Зарқайнар кўчаси;\n— Олмазор туманидаги Сағбон ва Aбдулла Набиев кўчалари чорраҳаси;\n— Учтепа туманидаги Истироҳат кўчаси.\nМазкур кўчаларда 15 апрель куни соат 6:00 дан бошлаб транспорт ҳаракати тўлиқ тикланади.\n«Ноқулайликлар учун узр сўраймиз ва ҳайдовчиларга айланма йўллардан фойдаланишни тавсия қиламиз», – дейилади хабарда.


27-08-2016 | 14:34\nZAMIN.UZ / Маданият / 27 Август 2016 года755\nХонанда Шароф Муқимовнинг Instagram’даги саҳифасида эълон қилинган сурат шов-шувга айланди. Суратда хонанда бир қиз билан кўриш мумкин, сурат остидаги комментлар эса «чиройли жуфтлик!» қабилидаги фикрларга тўла, дейилади "Даракчи" нашрида.Суратдаги қиз ким ва уни Шароф Муқимов билан нималар боғлаб туришини аниқлаш мақсадида “Дарё” нашри хонанда билан боғланди.— Instagram’га жойлаган сўнгги суратингиз қизғин муҳокамаларга сабаб бўлмоқда. Ёнингиздаги қиз ким?— Бу қизнинг исми Муниса у мухлисларга Шаҳзоданинг «Қўллар тепага» қўшиғига ишланган клипдаги иштироки орқали таниш. Муниса билан яхши дўст, суҳбатдошмиз. Яқин кунларда иккимиз «Хаёлларинг олай» номли қўшиғимга ишланадиган клипда бирга рол ижро этмоқчимиз.— Сурат остида комментларда кўпчилик: «Энди шу қизга уйланасизми?», мазмунида жавобсиз қолган саволлар ёзиб қолдирган…— Уйланиш масаласига келсак, буни келажакда кимга, қачон уйланишимни вақт кўрсатади. Муниса ҳақиқатан ҳам жуда тарбияли, оиласини ҳам, ишини ҳам ўрнига қўядиган қиз. Санъатдаги ижоди билан бир вақтда катта қурилиш компаниясидаги ишини ҳам бекаму кўст адо этиб келаётган, нафақат ўз ишини, балки бошқаларнинг ишини ҳам ҳурмат қиладиган ходима. Уни жуда ҳам ҳурмат қиламан, унга ишониш, кўнгилдаги сирларни бемалол айтиш мумкин. Чунки у сир сақлашни билади ва оғир дамларда қўлидан келган ёрдамини аямайди.


Коронавирусга чалинган беморнинг ким билан мулоқот қилганлигини кўрсатувчи мобиль илова жорий этилади — Review.uz\nЎзбекистон ва Корея Соғлиқни сақлаш вазирлари юртимизда тегишли вазирлик ва идоралар билан биргаликда “COVID-19” га қарши мобиль иловаларини яратиб, трекинг усулини жорий этиш борасида келишувга эришди.\nЎзбекистон Соғлиқни сақлаш вазири Алишер Шадманов ва Корея Республикаси Соғлиқни сақлаш ва ижтимоий таъминот вазири Пак Нинг Ху ўртасида телефон орқали мулоқот бўлиб ўтди. Унда тиббиёт соҳасидаги ҳамкорликни янада кенгайтириш, шу жумладан, “COVID-19” қарши кураш борасида биргаликдаги саъй-ҳаракатларни кучайтириш масалаларига алоҳида эътибор қаратилди. Бу ҳақда Соғлиқни сақлаш вазирлиги матбуот хизмати хабар қилмоқда.\nСуҳбат давомида икки мамлакат вазирлари юртимизда Кореянинг етакчи тиббиёт университетининг филиалини очиш, тиббиёт кластерини ташкил этиш масалаларини кенг муҳокама қилдилар.\nЭнг муҳими, икки давлат вазирлари юртимизда тегишли вазирлик ва идоралар билан биргаликда “COVID-19” га қарши мобиль иловаларини яратиб, трекинг усулини жорий этиш борасида келишувга эришдилар. Бу эса бизга худди Кореядагидек коронавирусга чалинган беморни ким билан мулоқот қилган ва қайси ҳудудларда бўлганлигини инновацион тарзда аниқ кўрсатиб бериш имкониятини яратади.\nБундан ташқари, ҳамкорликда коронавирус инфекциясига қарши курашда тестлар ва дориларни ишлаб чиқиш масалалари ҳам муҳокама этилди. Жумладан, “COVID-19” қарши вакцинани биргаликда клиник синовларини ўтказиш тўғрисида ҳам келишувга эришилди. Ўз навбатида Корея Соғлиқни сақлаш ва ижтимоий таъминот вазири Пак Нинг Ху ушбу вакцинани дунё мамлакатларига тақдим этишда Ўзбекистон алоҳида устувор мавқейга эга бўлишини таъкидлаб ўтди.


Наим Каримов. Некбин руҳ, ҳаётсевар ғоя (2010) - www.ziyouz.uz\nБош саҳифа МатбуотҲозирги давр матбуотиНаим Каримов. Некбин руҳ, ҳаётсевар ғоя (2010)\nУсмон Азимни узоқ йиллардан бери биламан. Ёш шоирнинг адабиёт оламидаги илк қадамларини эслаганимда, аввало, унинг гуржи диёридан Маяковский номидаги мукофот совриндори бўлиб қайтган сурурли кунлари ёдимга келади. Ўшанда у турли минбарлардан шавқ-завқ билан шеър ўқир экан, овози ҳам, ўқиш усули ҳам, ҳатто шеърларидаги ловуллаб турган чўғҳам ўша оташин шоирни эслатар эди.\nУсмон Азимнинг ўқтин-ўқтин турли газета ва журнал саҳифаларида эълон қилинган шеърларини ўқиган китобхон уларнинг аксари бугунги ўзбек шеъриятининг намунаси эканлигига амин бўлади. Усмон Азим шеърларининг, хусусан, каминага, ўйлайманки, шеърият мухлисларига ҳам манзур бўладиган жиҳатлари оз эмас. Шулардан бири улардаги поэтик фикр, туйғу ва кечинманинг нафис ифодаланганидир.\nМен Усмоннинг шундай шеърларини ўқир эканман, бундан бир қанча йиллар илгари рўй берган воқеа хотирамга келади. Кунларнинг бирида биз Миртемир домлани зиёрат қилиш учун унинг хонадонига борган эдик. Ҳовлидаги ишком тагига қўйилган стол атрофида ўтириб суҳбат қурар эканмиз, почтальон бир талай газеталарни олиб келиб қолди. Миртемир домла қайсидир газетани олиб варақлай бошлади. Шу пайт кўзи оқсоқол шоирлардан бирининг шеърига тушиб қолди. У шеърни ўқиб бўлгач: “Фалончи ака жуда идеал шеърлар ёзадиган бўлиб кетдими!”, деди-да, қотиб-қотиб кулди. Чунки бу туркум шеърлар: “Баҳор келса, гул очилади, қиш келса, қор ёғади” , деганга ўхшаш сийқа гапларнинг сийқа ифодасидан бўлак нарса эмасди. Миртемир домланинг кинояси шу шеърга берилган одилона баҳо эди.\nТахминан ўша йилларда ўзбек шеъриятига кириб келган Усмон Азим ва унинг тенгдошлари шоирнинг вазифаси ўтмишдошларни такрорлаш эмас, балки поэтик мазмунни ифодалашнинг янги усул ва воситаларини топиш, янги поэтик образ ва бўёқлар ёрдамида воқеликни, шу воқеликнинг руҳий ва маънавий маркази – Инсон қалбида рўй бераётган ўзгаришларни тасвирлаш эканлигини англадилар. Айниқса, Усмон Азим бояги оқсоқол шоир даражасига тушиб қолмаслик учун доим ижодий изланиш муҳитида яшади ва ҳозир ҳам яшаб келмоқда.\nШубҳасиз, ҳар қандай шоир ҳам муайян ижодий маррага чиқиболганидан кейин шу марра атрофида айланиб қолиши, ижодий топилмаларининг ранг-рўйини кетказиб юбориши ҳеч гап эмас. Агар шоир ўз истеъдодининг янги имкониятларини, янги қирраларини кашф қилишда давом этмаса, у янги ижодий довонга кўтарила олмайди. Усмон Азимнинг ижодий янгиланиб туришининг сабабларидан бири шундаки, у бир адабий турдан иккинчисига, бир жанрдан бошқасиги ўтиб туради. Шоирнинг кетма-кет ҳикоялар, пиесалар ва киносценарийлар ёзиши, турли жанрлар, мавзулар ва қаҳрамонлар муҳитидан нафас олиши унинг мунтазам янгиланиб туришига имкон яратмоқда. У шундай янгиланиш паллаларида аввал топган поэтик образ ва бўёқларни янада ўйнатиб-яшнатиб юборади. Энг муҳими, у ҳис ва туйғулар оламига нур тезлиги билан кириб, лирик қаҳрамоннинг ёниқ руҳий ҳолатини бир-икки чизмабилан яққол гавдалантириб беради.\nУсмон муҳаббат ҳақида кўп ва хўп ёзган. Агар унинг аввалги шеърларида лирик қаҳрамоннинг севги туйғулари ифодасида равшанлик ва ҳатто порлоқлик устуворлик қилган бўлса, сўнгги шеърларида порлаб ёнган мушакларнинг ёрқин излари тасвирга тортилгандек туюлади. Аммо бу сўнган севги излари эмас. Лирик қаҳрамон севгиси (бинобарин, шоир севгиси) оловланган бўлса оловланганки, асло сўнмаган. Фақат шоир энди севги ҳақида минбар олдида турган оломонга эмас, балки энг яқин кишисининг, сирдошининг қулоғига шивирлаб айтади.\nҚуйидаги шеърда шоир лирик қаҳрамонининг ана шундай ўзгача, аммо ёниқ руҳий ҳолати ўз тасвирини топган:\nСен ҳақда шеър ёзсам,\nҲар бир сўз. Ҳар сўзнинг\nДунёга янги бир\nДунё таралар —\nМендан — овозию\nСендан — шаън ранги.\nУсмон Азимнинг муҳаббат лирикаси сўнгги йилларда шундай қиёфа олган: у сўзга хасис, лирик қаҳрамон қалбини ўртовчи изтироб ёлқинини бир-икки образ, бир-икки чизма билан ифолайди, холос. У шундай усул билан сўзнинг шеърий матндаги вазнини, салмоғини оширади ва айни пайтда шеърхонни шеърни чуқур ҳис этишга, ҳар бир сўз ва ҳар бир поэтик образнинг мағзини чақишга даъват қилгандек бўлади.\nШоир бир шеърида ёзади:\nМен сени деб азобларга урдим бош,\nМен сени деб хатоларга қайрилдим.\nМен сени деб гуноҳ бўлдим, бағри тош,\nМен сени деб бу дунёмдан айрилдим.\nШоирнинг талқин этишича, лирик қаҳрамон айрилиқларга қарамай бир нарсага эришганки, бу нарса икки оламга тенг бебаҳо бойликдир. Шоир шу фикрни лирик қаҳрамоннинг кайфиятидан келиб чиққан ҳолда қуйидагича ифодалайди:\nОҳ, лаҳзада йўқлар этдинг, бор этдинг,\nБоримга ҳам, йўғимга ҳам сен ёрсан.\nМени қандайин гуноҳларга ёр этдинг,\nИкки дунём йўқдир, фақат сен борсан.\nАйтиш мумкинки, Усмон шу шеърда поэтик образга янги фалсафий маъно бағишлашга, лирик қаҳрамоннинг ёрга бўлган муҳаббатини янада улуғлашга эришган. Шоир бу шеър орқали чин севги инсон руҳини пок ва бокира туйғулар билан бойитувчи, уни илоҳий юксаклик сари етакловчи омил, деган ғояни олға суради.\nЎзбек мумтоз шеъриятининг энг гўзал намуналари ажойиб поэтик топилмалари, чуқур маъноли образлари, ташбеҳлари, мусиқий наволари билан товланиб туради. ХХ асрнинг 20-йилларида мумтоз аруздан замонавий бармоққа ўтилганда, ана шу рангинлик “феодал давр лирикаси”нинг белгиси сифатида шўро даври шеъриятига йўнатилмади. Чўлпон соф лирик туйғу билан йўғрилган шеърларида шу рангинликни таъминловчи айрим поэтик унсурларидан маҳорат билан фойдаланди. Ойбек бу анъанани давом эттириб, истиорани ўз лирикасининг рангинлигини белгиловчи муҳим воситага айлантирди. Орадан бир қанча йиллар ўтиб, “соф лирика”га қарши кураш алангалари сўнгач, дастлаб Эркин Воҳидов ва Абдулла Орипов, сўнгра Рауф Парфи, Шавкат Раҳмон ва Усмон Азимлар авлоди ўзбек шеъриятидаги фикр ва туйғу ифодасининг нафислашишига ёрдам берувчи тасвир усули ва воситаларига кенг мурожаат этди. Хусусан, Усмон истиора ва бошқа тасвир воситалари ёрдамида туйғунинг онг орти ҳаракатларини ҳам тасвирлаш маҳоратини пухта эгаллади.\nШоирнинг шундай шеърларида ифодаланган поэтик мазмунни баён қилиш, уни таҳлилга тортиш ҳам қарийб иложсиз. Шу ўринда Усмоннинг “Ёмғирли кечада…” деб бошланган шеъридаги лирик қаҳрамон кўнглида туғён урган туйғулар ҳаракатига эътибор қаратсак:\nЁмғирли кечада фалакка учдим,\nШамоллар юзимга ёпишди – ивиб.\nЮлдузлар армонли шивирга тушди:\n— Ёмғирнинг ҳиди-ку…\n— Ёмғирнинг ҳиди!..\nБир юлдуз илтижо этди тангрига\nИстиғфор сўзида нур бўйи анқиб.\n— Қандай соз — ётмоқлик ернинг тагида –\n— Ёмғирни эшитиб ухламоқ бахти!..\nШу шеърни ўқир эканман, Дилором Омонуллаеванинг латиф мусиқаси ва Кумуш Раззоқованинг дилнавоз овози билан эл-юртга манзур бўлган шоирнинг “Ёмғир ёғар майда-майдалаб” қўшиғи ёдимга келади. Ёмғир — Усмоннинг севимли образларидан, ёмғирли кун ёки тун эса унинг қалбини жунбишга келтирувчи табиат мўъжизаларидан бири. Агар ёмғир ёш йигит ва қизларнинг муҳаббат туйғуларига жўровозлик қилса, умр баҳорини ортда қолдирган кишиларда дафъатан армон туйғусини уйғотиб юборади, ўтаётган умрнинг учқурлигини ёдларига солиб, уларни ҳазин ва мунгли кайфият оғушига олади. Биз мазкур шеърда айнан шуруҳий ҳолатнинг тасвирини кўрамиз. Лирик қаҳрамон ўзи севган ёмғирли кечада қанот боғлаб учгандек бўлади. Ёмғирдан ивиганшабада (!) унинг юзига урилиб ёпишади. Бу ғаройиб манзарани кўрган юлдузлар наздида ёмғир навосини эшитиб ухлаш нашъали.Улар ана шу бахтдан баҳраманд бўлиши мумкин бўлган лирик қаҳрамонга ҳавас билан боқиб, уни кумуш нурлар чангига кўмиб юборадилар. Бу улар томонидан лирик қаҳрамонга кўрсатилган меҳр-муҳаббатнинг белгиси. Аммо лирик қаҳрамон ҳатто кумуш нурлар чангида кўмилишни ҳам хоҳламай, тангрига: “Заминга бермагин измим”, деб ёлворади…\nШеър якунида лирик қаҳрамоннинг тангрига муножотидан бошқа муаттар бўй эсиб-таралиб туради: бу бўй ҳаётсеварлик бўйидир!\nУсмон сўнгги йиллардаги шеърларида армоннинг ранглари ва оҳангларини қанчалик турфа шаклларда ифодалаётган бўлмасин, бу тасвир заминида некбин руҳ, ҳаётсеварлик ғояси ётади. Усмон Азим шеърий камалагининг асосий ранги ҳам ана шу руҳ ва ана шу ғояда.\n“Ўзбекистон адабиёти ва санъати” газетасининг 2010 йил 47-сонидан олинди.\n← Аввалги Аввалги Гриппнинг олдини олиш мумкинми?\nКейинги → Кейинги: Отабек Жўрабоев. Шоир бўлиб шуҳрат топганлар (2010)


Махачқалъада эр болалари олдида аёлини бўғиб ўлдирди - EFFECT.UZ\n. 16:13 | 16.06.2021\nБир неча кун олдин Махачқалъанинг сепаратор округида бир аёлни бўғиб ўлдиришган эди. Қўшниларнинг сўзларига кўра, аёл ҳозирги турмушида иккинчи хотин бўлган ва биринчи турмушидан 10 ва 6 яшар икки нафар боласи бор эди.\nВоқеа иккала хотин ўртасидаги зиддият сабаб келиб чиққан ва эркак болаларнинг олдида онасини бўғиб ўлдирган. Кичик ўғил қўшниларини ёрдамга чақирган жойда, бу воқеа 107-сонли Акушинскийда юз берган, аёлни тез ёрдам машинаси олиб кетган, бироқ у вафот этган.\nTeglar:бўғиб ўлдирди, Махачқала\nЖиззахда юк ва енгил автомобиллар иштирокида ЙТҲ содир бўлди\nТАТУ ректори вазифасини бажарувчи лавозимига янги кадр тайинланди\nМахачқалада катта ёнғин содир бўлди. 5 киши ҳалок бўлди


Новвой нимадан норози? Пастдарғомдаги айрим мутасаддиларнинг "ўйинлари" ҳақида - Халқ сўзи\n18:39 11 Июль 2019 Жамият\nШуниси характерлики, юзма-юз мулоқотда тегишли соҳа вакиллари тадбиркорлар саволларига жавоб қайтаришди. Жавоблар залдагиларни қониқтирмаган ҳолларда мулоқот кесатиқ ва мутойибаларга ҳам уланиб кетди.\n– Тўрт йилдан бери новвойлик билан шуғулланаман дейди, - Пастдарғом тумангаз бошлиғи Искандар Худойқулов фаолиятидан норози бўлган тадбиркор Ихтиёр Эргашев. – Аввалига, “газ идораси билан шартноманг йўқ” деб жаримага тортишди. Қонун талаби бўйича рисоладагидек ҳужжат тайёрлаб иш бошлагач, бозорда тенг бўлмаган рақобат муҳитига дуч келдим. Тумангаз ва бошқалар билан келишиб, ишлаётган “тадбиркор новвой”лар нонни савдо растасига икки мингдан чиқарса, мен икки минг икки юз сўмдан чиқаряпман. Чунки, менда солиқ юки бор. Уларда эса бу мажбурият йўқ.\nЙиғилишдан сўнг вилоят ҳокимлиги кўмагида ташкил этилган гуруҳ билан тадбиркор фаолиятига тўсиқ бўлаётган муаммоларни ўрганиш мақсадида, Пастдарғом туманида бўлганимизда бир қатор шахслар ноқонуний фаолият юритаётганлари маълум бўлди. Жумладан, “Пастдарғомтумангаз” ходимларидан бири Шерхон Нарқулов, Охунжон Шодиев исмли шахсга ўз ҳовлисидан тадбиркорлик билан шуғулланишга жой ажратгани ҳолда, новвойхона газ тармоғига ноқонуний улангани билан қизиқмаган. Тегишли ҳужжатларсиз жами беш кишининг ноқонуний тадбиркорлик фаолияти билан шуғулланишига йўл очиб берган. Бу ҳолатга солиқ, тумангаз ва мажбурий ижро бюроси ходимлари ҳам томошабин бўлиб келишган.\nҚизиғи шундаки, ноқонуний новвойхона ташкил этилган ҳовлида, гуруҳ томонидан ўтказилган кузатув куниёқ, ҳовли эгаси Мейли Нарқулов дарҳол тадбиркор сифатида давлат рўйхатдан ўтказиб қўйилди. Шунақаси ҳам бўлар эканда?\nДемак, Пастдарғомда тадбиркор фаолиятига ғов бўлаётган муаммолар борлиги, улар тузатилиш ўрнига тегишли мутасадди ташкилотлар томонидан хаспўшланиб, яширилиб келинаётгани маълум бўлди. Унга туман ҳокимлигидагилар нима деркин?\nУмид СОРИЕВ, “Халқ сўзи” мухбири


Асакада эрини ўлдириш учун 50 минг АҚШ долларига одам ёллаган аёл қўлга олинди - xabar.uz\nАсакада эрини ўлдириш учун 50 минг...\n20.02.2020 19:19 0 7753\nАсакада турмуш ўртоғини ўлдириш учун одам ёллаган аёл қўлга олинди. Бу ҳақда Бош прокуратура матбуот хизмати «Xabar.uz»га маълум қилди.\nУнга кўра, шу йилнинг 9 февраль куни Асака туманидаги «Гумбаз» кафеси олдида аёл О.Д. (1984 й.т., тадбиркор) фуқаро А.А. билан кўришиб, турмуш ўртоғи А.Ш.ни (1985 й.т., тадбиркор) ўлдириш эвазига 50 минг АҚШ доллари ваъда қилади ва олдиндан 6000 АҚШ доллари беради. Маълум вақтдан кейин аёл «келишув» ҳисобидан «киллер»га таниши Ж.Э. орқали 2 жуфт сариқ металдан ясалган аёллар билакузуги ва 1 дона сариқ металдан ясалган занжир ҳам бериб юборади.\nШу йилнинг 14 февраль куни кеч соат 22.30 атрофида тегишли орган ходимлари томонидан махсус тадбир ташкил этилади. Унга кўра, «ёлланган» А.А. ва унинг таниши Ж.Э. аёлга «вазифа бажарилганини» ҳақида хабар бергач, томонлар Асака шаҳридаги «Ирис» кафеси биносида учрашишади. Айни жараёнда «киллер» аёлга эри ўлдирилганлиги акс этган фотосуратни телефон аппарати орқали кўрсатади. Ўз навбатида аёл «эри гумдон қилингани»га ишонч ҳосил қилиб, ваъда қилинган пуллар ҳисобидан тилла тақинчоқлар (аёллар занжири, браслет, узуклар, сирға) бераётган пайтда қўлга олинади.\nАйни пайтда аёл қамоққа олинган. Унга нисбатан Асака туман прокуратураси томонидан Жиноят кодексининг 25,97-моддаси 1-қисми (қасддан одам ўлдиришга суиқасд қилиш) жиноят иши қўзғатилиб, тергов ҳаракатлари олиб борилмоқда.\nҚиз йигитнинг пулини ечиш учун бармоғини кесиб олди\nХориж 05/04, 17:04\nПодъезддаги даҳанаки жанг отишмага айланди\nҲодиса 03/04, 13:23\nҲодиса 31/03, 10:34\nАндижонлик аёл эрининг қотиллигини фош қилди


Муфтий Муҳаммад Тақий Усмоний ҳафизаҳуллоҳнинг Самарқанддаги сафарлари якунланди – oliymahad.uz\nАввал хабар қилганимиздек, машҳур олим, муфтий Муҳаммад Тақий Усмоний ҳафизаҳуллоҳ Самарқанд бўйлаб зиёратни бошлаган эдилар.\nКеча куннинг иккинчи ярмида меҳмонлар Шоҳи Зинда мажмуаси зиёратида бўлишди.\nШоҳи Зинда мажмуаси нафақат тарихий-меъморчилик ёдгорлиги, балки машҳур алломалар, авлиёлар, лашкарбошиларнинг абадий оромгоҳи ҳамдир. Бу ердаги ҳар бир мақбара фақат ўзигагина хос безаклар билан қопланган бўлишига қарамай уларнинг барчаси яхлит бир композицияни, тугал бир меъморчилик асарини ташкил этади. Шоҳи Зинданинг яна бир қимматли томони шундаки, бу ерда Самарқанднинг қарийиб уч минг йиллик тарихи мужассам.\nТарихчиларнинг аниқлашларича, Шоҳи Зинда эрамизнинг ХII асрларида шакллана бошлаган.\nМусулмон тарихчиларининг ёзишларича, Шоҳи Зинда номи Набий алайҳиссаломнинг амакиваччалари Қусам ибн Аббос билан боғлиқ. Самарқандлик тарихчи Абул Ҳакимийнинг ёзишича, Қусам ибн Аббос пайғамбаримиз алайҳиссаломнинг муборак юзларини кўрган охирги кишидир. Мусулмон тарихчиларининг ёзишларича, Қусам ибн Аббос VIII асрларда араб лашкарлари таркибида Самарқандга келган ва бу ерда дини исломни тарғиб қилиш билан машғул бўлган.\nШу аснода, Шайхул ислом, муфтий Муҳаммад Тақий Усмоний ҳафизаҳуллоҳнинг Самарқандга қилган сафарлари ўз якунига етди.\n755100cookie-checkМуфтий Муҳаммад Тақий Усмоний ҳафизаҳуллоҳнинг Самарқанддаги сафарлари якунландиno\nОлдингиТошкент ислом институтида талабалар билан очиқ мулоқот бўлиб ўтди!КейингиТошкент ислом институтида талаба қизлар ўртасида Қуръони карим мусобақаси бўлиб ўтди


03.12.23-Прокурор ВАЛИЕВга ТАЛАБНОМА – Huquqbon\nМен Сизнинг номингизга 17.12.03 куни лавозимли шахс ҳатти-ҳаракатлари устидан ШИКОЯТ ёзиб, 26/03-2472 рақамли жиноий иш ўз юритувида бўлган Тошкент шаҳар прокуратураси ЖТКБ АМИБ терговчиси, 2-даражали юрист жаноб Е.В.Коленко ЎзР ЖКнинг 206-моддасининг 1-қисми ва 235-моддасининг 1-қисмида назарда тутилган жиноятларни содир қилганлиги сабабли унинг устидан жиноий иш қўзғашни СЎРАГАН эдим.\nБундан ташқари, жаноб Е.Коленко ЎзР ЖПКнинг бир қатор моддаларини қўпол бузган ҳолда тергов ишини холис олиб бормаган. Мен айбланувчи Б.Рабиевнинг ҳимоячиси сифатида жаноб Е.Коленконинг холислигига ишонмайман ва у тергов материалларини ноқонуний йўллар ва усуллар билан тўплаган деб ҳисоблайман.\nМаълум-ки, ҳозирги пайтда процессуал ҳаракатлар содир этилаётмоқда. Бундай пайтда прокуратура ва бошқа ҳар қандай давлат органи қонунда кўрсатилган қисқа процессуал муддат ичида айбланувчи ва унинг ҳимоячилари ШИКОЯТЛАРИ, ИЛТИМОСНОМАЛАРИ, ТАЛАБНОМАЛАРИГАга зудлик билан жавоб бериши шарт. Процессуал муддатни асоссиз чўзиш айбланувчига нисбатан терговчи ва бошқа шахсларнинг ҒАРАЗИ борлигини билдириши мумкин, холос.\nМен Сизнинг номингизга ёзган шахс ҳатти-ҳаракатлари устидан ШИКОЯТимни 18.12.03 куни соат 1000 да топширганман. 19.12.03 да эса мазкур ШИКОЯТнинг нусхасини қабулингизга кириб ўз қўлингизга топширганман. Бироқ шу кунга қадар мен Сиздан ШИКОЯТимга асосли жавоб олган эмасман.\nМаълумингиз, мен ШИКОЯТимда жаноб Е.Коленко устидан шикоят қилганман. Мен ШИКОЯТимнинг тақдирини қабулхона вакили бўлган қизлардан сўраганимда, улар «шикоятингизни Коленкога бердик» деган жавобни беришди. Ушбу ҳолатнинг бир жойи менга тушунарли эмас: менинг ШИКОЯТимга Е.Коленко жавоб бериши керакми? Прокурор сифатида Сиз, ҳурматли Баҳриддин Баҳодирович, «Фуқароларнинг мурожаатлари тўғрисида»ги қонунга кўра Е.Коленко менинг ШИКОЯТимга жавоб беришга ҳақли эмас.\nЮқоригилардан келиб чиққан ҳолда, ушбу ТАЛАБНОМА орқали мен 17.12.03 да Сизнинг номингизга ёзган ШИКОЯТимга қачон жавоб олишимни билмоқчиман ва тез фурсатда менга жавоб беришингизни СЎРАЙМАН.\nАкс ҳолда, мен ўзимнинг қонунда кўрсатилган ҳуқуқимдан фойдаланган ҳолда юқори инстанцияларга мурожаат қилишга мажбурман.\nМенинг ўғлим қамоқхонада ётганини ва унинг эркинлиги чегараланганини унутмаслигингизни сўрайман.


ОАВ таҳририятлари ва нашриётларининг маҳсулотларни реализация қилишдан олган тушуми қандай аниқланади?\n– Нашриёт ва таҳририятлар учун газета ва журналларни реализация қилишдан олинган тушум уларда рекламани жойлаштиришдан олинган даромадлар киритилган ҳолда аниқланади (Солиқ кодекси 130-модда). Бундай усулда аниқлаштириш киритишнинг зарурияти кўпгина ҳолларда кенг аҳоли қатлами сотиб олишга имконият яратиш учун газета-журналларнинг таннархидан паст қийматда сотилиши билан юзага келган. Бунда, одатда, нашр қилиш харажатлари нашрларда рекламани жойлаштиришдан олинган даромад билан қопланади.\nХусусий корхона таҳририят билан газеталар обунасига оферта шартномасини тузди. Таҳририятнинг ўзи газеталарни бизнинг манзилимизга етказиб бериш учун почта бўлими билан шартнома тузди.\nТаҳририят бухгалтерияси обуначиларга ҳисобварақ-фактурани ёзиб бериши лозимми ёки йўқми?\n– Даврий босма нашрларни тарқатиш ўзига хос хусусиятга эга, аввало, босма нашрга обуна амалга оширилади, сўнг улар обуначилар манзиллари бўйича етказиб берилади (АВ томонидан 18.06.2008 йилда 1826-сон билан рўйхатдан ўтказилган Ўзбекистон Республикасида даврий босма нашрларни тарқатиш қоидалари).\nОбуна почта бўлинмалари, махсус ташкилотлар ёки оферта шартномаси бўйича таҳририятнинг ўзи орқали амалга оширилиши мумкин. Обуна бўлишда обуначиларга тўлов ўтказилганлиги ва босма нашрларни олиш ҳуқуқини тасдиқловчи абонемент берилади. Оферта шартномаси бўйича обуна бўлишда акцепт (оферта йўналтирилган шахснинг уни қабул қилганлиги тўғрисидаги жавоби) таҳририят (нашриёт) томонидан қабул қилинган пайтда оферта бажарилган (шартнома тузилган) бўлиб ҳисобланади. Акцепт тўлиқ ва эътирозсиз бўлиши керак. Обуначи томонидан тўланган ҳисоб шартнома тузилганлигини ва обуначининг барча шартнома шартлари, шунингдек даврий нашрларни етказиш шартлари билан розилигини тасдиқлайди.\nНашрлар карточка ва манзил усуллари бўйича тарқатилади. Биринчи ҳолатда тарқатувчи нашрларни кейинги саралашга ва обуначилар манзилларига етказиб бериш учун оралиқдаги кўриб чиқиш жойларига жўнатади, иккинчи ҳолатда эса тарқатувчининг ўзи нашрларни обуначиларга етказади. Босма нашрларни почта бўлинмалари орқали етказиш энг оммалашган усуллардандир. Почта бўлинмаларига нашр маҳсулотлари нашриётчиларнинг ўзи томонидан ёки уларнинг топшириғи билан бошқа махсус шахслар, масалан, экспедиторлик ташкилотлари, якка тартибдаги тадбиркорлар ва бошқалар орқали етказилади. Почта таҳририятлар (нашриётлар) билан тузилган шартномага кўра обуначилар (абонентлар) реестри бўйича даврий босма нашрларнинг обуначи кўрсатган манзилга етказиб берилишини таъминлайди.\nЮқорида таъкидлаб ўтилганларни ҳисобга олган ҳолда газета таҳририяти ва почта бўлинмалари газета, журнал ва бошқа нашрларнинг обуначиларига ҳисобварақ-фактураларни ёзиб бермайди. Обуначиларда бухгалтерия ҳисоби ва солиқ солиш мақсадлари учун обуна бўйича абонемент, шунингдек тўлов варақалари амал қилади.


Россиянинг энг машҳур ОТМларидан бири Ўзбекистонлик талабалар учун 12та грант жой ажратган. Ҳужжатларни қандай ва қаерга топшириш мумкин?\n31 March 2021, 17:20\nЎзбекистон, Тошкент – Batafsil.uz. Россиянинг энг машҳур ОТМларидан бири - Россия Федерацияси президенти ҳузуридаги Россия халқ хўжалиги ва давлат хизмати академияси Ўзбекистонлик талабалар учун 12та грант жой ажратган. Бу тўғрисида Batafsil.uz. мухбири хабар бермоқда.\nМазкур ОТМ давлат ва муниципал бошқаруви йўналиши бўйича бакалавриат учун саккиз нафар, магистратура учун эса тўрт нафар талабгорни қабул қилишга тайёр.\nЎқитиш Сибир филиали (Новосибирск)да ўтади, у бутунлай бепул бўлиб, талабаларни саралаш академиянинг Ўзбекистондаги ҳамкори – Ziyo Forum фан ва таълимни ривожлантириш жамғармаси томонидан амалга оширилади.\n"Бу биз учун стратегик муҳим ҳамкорлик ҳисобланиб, ўтган йили ўзбекистонлик талабаларни қабул қилган эдик, буни муваффақиятли кейс деб ҳисоблаш мумкин. Шунинг учун, жорий йилга квота оширилди", - деди Академиянинг Сибирь бошқармаси директори Олег Фёдоров.\nГрант учун аризани қандай топширса бўлади?\nБу ерда барча қоидалар билан танишиш ва ариза тўлдириш мумкин.\nАризалар 8 апрелгача, шу куни ҳам қабул қилинади.\n"Ҳар йили юз минглаб абитуриентлар ОТМларга кира олмайди. Қабул квотаси абитуриентлар сонидан бир неча баробар кам бўлиб, ёрдам беришнинг муқобил йўлларини излаяпмиз. Бу йил юзга яқин грант олишни режалаштирганмиз. Географиямизни кенгайтириш учун ҳаракат қиламиз. Бу йил етакчи техник ва гуманитар йўналишдаги ОТМлар ўзбекистонлик талабаларни қабул қилишга тайёр бўлиб, оммабоп мутахассисликларга устуворлик бераяпмиз ва федерал даражадаги таълим муассасалари билан ҳамкорлик қилаяпмиз", - деди Ziyo Forum фан ва таълимни ривожлантириш жамғармаси директори Бобур Фармонов.\nУнинг сўзларига кўра, ўқишга кириш учун билим ва айнан шу соҳаларда ўқиш истагидан бошқа ҳеч нарса керак емас.\n"Аризаларни қабул қилиш ва Академияга сараланиш талабалар учун мутлақо бепул. Шу билан бирга, давлат бюджетидан маблағ сарфланмайди, ОТМ билан ҳамкорлик ҳукуматлараро битимлар орқали амалга оширилади", - дея таъкидлади у.


Бадахшон тараққиёт йўлида - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБадахшон тараққиёт йўлида\nЧоп этилган 28 Апрел 2016\tКӯришлар: 1039\nТожикистон Республикаси Президенти Эмомали Раҳмоннинг 2015 йил 27-31 июл кунлари Тоғли Бадахшон мухтор вилоятига қилган сафари доирасида кўнгилдан кечган ўйлар\nТоғли Бадахшон мухтор вилояти ҳақида гап кетганда, беихтиёр киши хаёлига унинг марказдан узоқлиги ва унга элтувчи йўлларнинг ўта оғир ҳолатда эканлигидан маданият остонасида қолган, деган андиша пайдо бўлади.\nХусусан, бу ўлкани бирор марта ҳам кўрмаган киши хаёлидан, бу ерда музлигу совуқ, тоғ эчкиси-ю қўтос ва иссиқ сувлардан ташқари бирор-бир неъмат бўлмаса керак, деган фикр ўтади. Худди шундай ўринсиз фикрлар кўпчилик одамларни Бадахшонга сафар қилишларидан тўхтатиб қолади. Бунинг натижасида эса, бугунги кунда Тожикистоннинг бошқа минтақаларида яшовчи кишиларнинг кўпчилиги Бадахшонни ўз кўзлари билан кўрмаган. Лекин…\nНосир Хусрав жуда ўринли таъкидлайди:\nЭшитган ҳар сўзга ишонаверма,\nҲеч замон эшитган кўргандай бўлмас.\nҲурматли Президентимиз Эмомали Раҳмоннинг олиб бораётган оқилона сиёсати натижаси ўлароқ, бизнинг миллий байрамларимиз – Миллий бирлик ва тотувлик, Истиқлол ва Наврўз байрамларида турли соҳа вакилларини байрамни нишонлаш учун мамлакатимизнинг турли минтақаларига юбориш одат тусига кирди. Бундай тадбирлар баҳонасида бир минтақа вакиллари бошқа минтақани ўз кўзлари билан кўради. У ернинг халқи билан яқиндан танишади. Натижада эса, ўша жой ҳақида ўзларида ҳақиқий таассурот пайдо қилади.\nБундай улкан ташаббуслардан бири – 2010 йилда Миллий бирлик байрамининг 13 йиллигини нишонлаш учун икки мингдан ортиқ юртдошларимиз Бадахшонга сафар уюштиргани бўлди. Бу муҳим сиёсий тадбир шарофати ўлароқ юзлаб ватандошларимиз Тоғли Бадахшон мухтор вилоятининг шаҳру ноҳияларини кўздан кечиришди. Оддий одамлар уйида бир неча кун меҳмон бўлишди. Бадахшонликларнинг уй қуриш ва меъморчилик, шаҳарда истиқомат қилиш маданияти, куй-қўшиқ, рақс, иқлим, турмуш шароити ва маҳаллий халқнинг хулқ-атворлари билан яқиндан танишдилар. «Меҳр кўзда» деганларидек, улар бу сафар доирасида Бадахшон ва бадахшонликларни кўришди, шу боисдан ҳам, бу жойнинг халқига меҳр қўйиб, кўнглидаги муҳаббатларини фарзандлари ҳамда қариндош-уруғлари, қўни-қўшнилари билан баҳам кўришди.\nЎша кунларда бўлиб ўтган учрашувлардан бирида Президентимиз ҳақли равишда таъкидлаганларидек, Совет даврида биринчи ва олий даражали раҳбарлар у ёқда турсин, ҳатто ҳукуматдаги иккинчи ва ундан пастроқ бўлган раҳбарлар ҳам Бадахшонга сафар қилишдан ўзларини тийишарди.\nТоғли Бадахшон мухтор вилояти ва республикамизнинг баъзи тоғли минтақаларида яшовчиларнинг умумжаҳон тараққиётидан ортда қолганликлари уларнинг норозилигига сабаб бўлганди. Бу нарсанинг қандай оқибатга олиб келганлигини эса, ХХ аср охири ва XXI аср бошларида рўй берган фожиа мисолида ўз кўзимиз билан кўрдик. Мамлакатнинг тенгсиз ўсиб бориши бу минтақа аҳолисида агар сиёсий қудрат бизнинг минтақамиз вакиллари қўлида бўлса, биз ҳам завод, фабрика ва боғу бўстонларнинг эгаси бўламиз, деган фикрни уйғотди. Халқнинг бундай маҳаллийчилик вазиятидан бизнинг давлату миллатимизни кўролмайдиган баъзи гуруҳ ва партиялар усталик билан фойдаланишди ва натижада тараққиёт ўрнига бир-биримизнинг қонимизни тўкиш билан овора бўлдик. Шунингдек, барча бойлигимизни ҳам ўз қўлларимиз билан талон-тарож қилишларига имкон яратиб бердик.\nКелинглар, қўлимизни кўксимизга қўйиб, урфиятда айтганидек, қийшиқ ўтирсак ҳам тўғри сўзлайлик. Айтинглар-чи, бугун менинг бадахшонликларим гўшт, нон, мева-ю сабзавот, қурилиш моллари, кийим-кечак ва бошқа кундалик турмушлари учун керак бўладиган маҳсулотлар борасида бирор қийинчилик сезаяптими? Совет даврида фақатгина Хоруғ шаҳрида бозор бор эди, холос. У ҳам бўлса, 80-йиллар охирида қурилганди. Ҳозирги пайтда эса, вилоят марказининг ўзида бир нечта савдо маркази ва катта бозор, бир нечта замонавий чойхона, ошхона, ресторан ва меҳмонхоналар фаолият юритмоқда. Бунинг натижасида эса, Хоруғ давлатдан дотация олувчи шаҳардан даромад келтирувчи шаҳарга айланди. Аксарият ноҳияларда кўп қаватли бинолар, савдо марказлари ва ички ҳамда чегара олди бозорлари қурилди. Бу эса, нафақат вилоят, балки республика учун ҳам улкан иқтисодий аҳамиятга эга. Панж дарёси устига қурилган бешта кўприк Тожикистонимиз жануби-шарқини коммуникацион боши берк кўчадан чиқариб, йилдан-йилга озиқ-овқат хавфсизлигини таъминлашда катта аҳмият касб этиб бормоқда. Душанбе-Кўлоб-Хоруғ-Қулма автомагистрали қурилиб, қайта таъмирдан чиқарилди. У ҳақиқатдан ҳам мамлакат иқтисодиётининг муҳим тармоғига айланди. Унинг воситасида ҳар куни минглаб тонна маҳсулот Хитой ва Афғонистон мамлакатларидан арзон нархда юртимизга келтирилмоқда. Тожикистон экспорт иқтидорининг ўсиши билан мазкур автомагистрал йўлининг аҳамияти янада ошишига ишончимиз комил. Шу билан Бадахшон нафақат Тожикистон, балки қўшни мамлакатлар учун ҳам олтин дарвозага айланади ва Президентимиз Эмомали Раҳмоннинг бу таъбири ўзгача маъно касб этади.\n1997 йилга қадар Тожикистон телевидениеси кўрсатувларини кўриш имконияти бўлмаган вилоятда бугун нафақат республикамиз марказий телевидениелари, балки чет эл телеканалларини ҳам томоша қилиш имконияти мавжуд. Энг чекка қишлоқларда ҳам дунё билан алоқа ўрнатадиган телефон ва интернет тармоғи борлиги кишини қувонтиради, албатта.\nБугун бадахшонликлар дастурхони мамлакатимиз бошқа минтақалари аҳолиси дастурхонидан қолишмайди. Саккиз ой қор ва совуқ ҳаво қуршовида бўладиган ўлка халқининг дастурхонидан бугун йилнинг тўрт фаслида ҳам мева-ю сабзавот, турли ичимликлару шарбатлар ва барча турдаги овқатларни топиш мумкин. Бундай неъматлар фаровонлигини бундан йигирма йил олдин, ҳатто, Бадахшоннинг биринчи раҳбарлари ҳам орзу қилолмасди. Бундан йигирма беш йил илгари қишлоқларда фақат бир ёки икки уйнинг усти тунука ёки шифер билан ёпилган эди, холос. Бугун эса, чекка-чекка қишлоқлардаги уйлар ҳам янги ва замонавий тарзда қурилган бўлиб, энг сўнгги турдаги тунука ва шиферлар билан ёпилган. Шифердан қарийбки, фойдаланмай ҳам қўйишди. Ўн-ўн беш йил олдин одамлар автомобил воситалари бўлмаганлиги сабабли, бир қишлоқдан бошқасига пиёда борарди. Ҳозир эса, йўловчилару молларни ташиш учун турли русумдаги автомобиллар эрта-ю кеч одамлар хизматига шай турибди.\n1992 йилдан 2000 йилга қадар хоруғликлар бир кеча-кундуз мобайнида тўрт соат электр токи олишарди, холос. Вилоятдаги бошқа кишилар бу неъматдан мосуво эдилар. Ҳозирги пайтда вилоятнинг тўқсон фоизи электр токи олади ва ҳатто, уни қўшни мамлакат қишлоқларига экспорт ҳам қилади. Яқин келажакда «Себзор» ва «Санобод» ГЭСларининг қуриб битказилиши билан Бадахшон нафақат ўзини электр токи билан таъминлайди, балки ундан Рашт ва хатлонликлар ҳам баҳраманд бўлишади.\nМустақилликка эришгунга қадар Бадахшонда атиги иккита – техник ва тиббий касб-ҳунар билим юртлари бор эди. Эндиликда мазкур таълим муассасалари қаторида ҳар йил Хоруғ Давлат университетини юзлаб талабалар битиради ва 2017 йилда вилоят марказида Марказий Осиё Халқаро университети қуриб, фойдаланишга топширилади. Бу билан эса, Хоруғ ҳақиқий талабалар шаҳрига айланади. Бугунги кунда юзлаб бадахшонлик ёшлар дунёнинг Европа, Америка, Россия, Украина, Малайзия, Корея, Ҳиндистон каби давлатларнинг нуфузли ва машҳур олий таълим муассасаларида таҳсил олмоқда. Уларнинг ота-оналари бундай шароитлар яратилишини умуман тасаввур ҳам қилолмасди.\nБадахшоннинг тараққиёт йўлида эришган барча ютуқларини битта кичик мақолада ёритиб бўлмайди, албатта. Таъкидлаб ўтиш ўринлики, буларнинг барчаси бизнинг азиз Ватанимизда ўн-ўн беш йиллик тинчлик ва бирликнинг барқарорлиги боис вужудга келган. Бу тинчликнинг бошида эса, мамлакатимиз Президенти Эмомали Раҳмон турибди. Унинг донолик ва жасурлигу ватанпарварлик ташаббуслари шарофати билан юртимиздаги ички уруш алангаси ўчирилди ва бунёдкорлигу яратувчанлик давлат ва ҳукумат сиёсатининг асосига айланди. Миллат қаҳрамон фарзандининг буюклиги шундаки, энг оғир вазият, яъни Бадахшон ҳукуматга мухолиф кучлар қароргоҳига айланган пайтда, ўз жонини хатарга қўйиб, қуролланган кишилар гуруҳини тинчлик ва барқарорлик йўлида бирлаштириш ва Тожикистоннинг эртанги ёруғ келажагига бўлган умид учқунларини уйғотиш мақсадида бир неча марта Хоруғ ва вилоят ноҳияларига сафар уюштирди. Энди тасаввур қилинг, агар ўша пайтда Эмомали Раҳмон Бадахшонга сафар қилмаганида халқ умидсизлик гирдоби ва руҳий инқироздан чиқиб кета олармиди? Агар мазкур сафарлар уюштирилмаганида, қуролли гуруҳлар ўртасидаги кейинги музокараларга йўл очилармиди? Йўқ! Йўқ, албатта!!!\nДавлатнинг янги сайланган сарвари учун Бадахшон «ўгай фарзанд» эмасди, балки Бадахшон Хатлон, Суғд ва Рашт қатори азиз ва мўътабар эди. Биз у кишининг 2012 йилдаги Хоруғ шаҳрида сўзлаган нутқида вилоятда гиёҳванд моддаларнинг тобора ортиб бораётганлигидан ташвишланиб, оталардек, «миллат генофондини асранглар!» - деганининг гувоҳи бўлдик.\nМазкур ва мамлакатимизнинг бошқа турли минтақалари ҳамда вилоятлари тараққиёти учун қилаётган ташаббусларини далил келтириб, муҳтарам Эмомали Раҳмон бирор-бир минтақанинг вакили эмас, у тожикистонлик ва Тожикистоннинг барча минтақаларига бир хил хизмат қилмоқда, дея оламиз.\nБу буюк шахсият одамлар зеҳнида ўрнашиб қолган тарафкашлик ва маҳаллийчилик каби фикрларни синдириб, Миллат пешвосининг олий намунасини намоён этди. Ўзининг сабри ва қийинчилик билмаслиги боис, асрлардан буён тожик миллати бирлигига рахна солиб келаётган бир неча тўсиқлару тўғонларни таг-томири билан қўпориб ташлади.\nБадахшонга уюштирган ўтган йилги иш сафарида нафақат бадахшонликлар, балки бутун мамлакат халқи бошқача бир нарсани ҳис этди. Бу ҳиссиёт барча тожикистонликларнинг ҳақиқатдан ҳам биродару бирликлари тантанасидан олинган лаззат эди. Буни эса, бундан 23 йил муқаддам Тожикистон Олий совети янги сайланган Раиси Эмомали Раҳмон йўлга қўйган эди! Мен ҳам бошқалар қаторида мазкур сафарга доир билдирилган барча фикрларни интернет ижтимоий тармоқлари орқали мутолаа қилдим. Ишонасизми, бу сафар борасида, ҳатто, мухолифлар ҳам кескин гап айта олмади. Чунки сел келишидан зарар кўрган бадахшонликлар ўзларининг сарварларини ўзгача самимият билан қарши олишди. Барча қийинчилигу масалаларини ўртага ташлашди ҳамда ўзларининг барча саволларига аниқ ва тўлиқ жавоб олдилар.\nУлар ўзларининг фазлу буюкликларини бу сафар ҳам сақлаб қолдилар. Устод Рўдакий айтганларидек:\nЭл бошига бало ёғилса агар,\nДонишманд шоҳ меҳри ани даф этар.\nЎқувчилар диққатини фақат 2015 йилнинг 31 июлида «Озодий» радиосида эълон қилинган бир мақолага нисбатан кўрсатилган эътирозга қаратмоқчиман:\n«Раҳмат Сизга, Жаноби олий!\nБиз, Бадахшон ёшлари, Сиз муҳтарам Эмомали Раҳмон Жаноби олийларининг арзирли ва оталардек қилган хизматларингизни ҳеч қачон унутмаймиз. Чунки Сизнинг ташаббусингиз билан Рамазон ойида хайрия ёрдами, жумладан, озиқ-овқат ва кийим-кечак каби маҳсулотлар бизнинг ўлкамизга юборилди.\nБарчага маълумки, тинимсиз ёмғир ёғиши оқибатида Шуғнон ноҳияси қишлоқлари зарар кўрди, ўнлаб истиқомат уйлари сув тагида қолди. Сизнинг топшириғингиз билан Ҳукумат вакиллари зарар кўрган халқнинг аҳволидан бевосита хабар олди. Сиз совуқ кунлар келгунга қадар зарар кўрган аҳоли истиқомат уйлари билан тўлиқ таъминлансин, дея таъкидладингиз. Сиз доимо биз – тожикларнинг соябонимиз бўлишингиз учун дуо қиламиз!\nЭҳтиром билан, бадахшонлик бир гуруҳ ёшлар».\n«Биз Бадахшоннинг Барсем қишлоғи аҳолиси Кўлоб ёшларининг беғараз ёрдамлари учун ўзимизнинг чексиз миннатдорчилигимизни билдирамиз. Улар биз учун оғир кунларда биринчилардан бўлиб, биродарлик меҳру муҳаббати ўлароқ кундалик рўзғор учун керак бўладиган маҳсулотлар билан ёрдамга етиб келишга улгурдилар.\nТашаккур! Офарин сизларга, биз сизларнинг биродарона ғамхўрликларингизни ҳеч қачон унутмаймиз».\nБундай миннатдорчиликлар зарар кўрган аҳолига ёрдам қўлини чўзган бадахшонликлар ва Тожикистоннинг барча минтақаларидаги аҳолига етказилди. Буларнинг барчаси эса, ижтимоий тармоқларда ёритиб борилди.\n«Бадахшон» газетасининг 2016 йил, 14 апрел сонидан таржима.\nҲУНАР – МОДДИЙ ВА МАЪНАВИЙ БОЙЛИК\nСўнгги йилларда миллий маънавият, халқимизнинг тарихий ҳунармандчилик меросини жаҳонга тарғиб қилиш ва келгуси авлодни шу руҳда тарбиялаш ишлари Тинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмоннинг бевосита саъй-ҳаракатлари туфайли қулоч ёймоқда. Жумладан, дунёга машҳур атлас, адрас тўқишнинг мамлакатимизда кенг жорий қилинмоқда.\nУмр – бебаҳо неъмат\nАллоҳ бор мавжудотлар орасида инсонни алоҳида меҳр-муҳаббат билан яратган. Дунёдаги ҳалол неъматларнинг ҳаммасини унга насиба айлаган. Ҳатто, фаришталарда бўлмаган ихтиёрни азиз ва мукаррам инсон учун бериб қўйган. Лекин афсуски, Яратганнинг бу марҳаматини тушунмай, ўзи қоралаган ишларни қилаётган одамлар ҳам учраб туради.\nБугун: 13-08-2020 09:40:32


Қоракўлдаги тўқайзорга ўт кетди\n25.08.2020 11:10 0 2183\nБухоронинг Қоракўл тумани ҳудудидаги тўқайзорга ўт кетди. Айни хабарни Бош прокуратура матбуот хизмати тасдиқлади. Унга кўра, жорий йилнинг 23 август куни кечга яқин туманнинг «Қизқальа» ва «Гурли» массивлари чўл ҳудудидан ўтувчи Амударё қирғоғидаги тўқайзорда чақмоқ уриши натижасида ёнғин содир бўлган. Бунинг оқибатида тўқайзорнинг 800 гектарида бўлган қамиш, йўлғун ва қуруқ хашаклар ёниб кетган, жабрланган шахслар мавжуд эмас.\nҲолат бўйича туман прокуратураси томонидан терговга қадар текширув ҳаракатлари ўтказилмоқда.\nҲодиса 18/10, 21:41\nХориж 16/10, 09:03\nҲодиса 14/10, 22:28\n«Lacetti» билан «Nexia» тўқнашди: биттаси ёниб кетди


Самарқанд вилояти Паст Дарғом туман «Лолазор» маҳалласида истиқомат қилувчи Фотима Ҳакимова фарзандига кўмак сўраб таҳририятимизга мурожаат қилди.\nУнинг 10 ёшли қизи Рухшона Ғофурова оққон касаллигидан азият чекмоқда. Онасининг ҳикоя қилишича, қизи 2017 йилнинг ёзида бу дардга чалинган. Шундан бери кўп харажат қилишган, қизи маълум бир даволаниш курсини ўтагандан сўнг касаллик чекингандек бўлган. Бироқ бугунги кунга келиб дард яна қайталаган.\n— Рухшона қизим илк бор бу дардга чалинганида шифокорлар бирданига тўғри ташхис қўя олишмади. Ревматизмга қарши, кардиология бўлимида даволаниб кўриб шифо топмагач, шу ташхис қўйилди. Уч ой даволандик. Ҳозир касаллик яна қайталади. Врачлар касаллик бош мияга ҳам ўтганини айтишмоқда. Қизимнинг хотираси сустлашиб бормоқда. Гоҳи мени ҳам танимай қолаяпти.\nРухшонани даволаётган врач — Самарқанд вилоят болалар кўп тармоқли тиббиёт маркази гематология бўлими мудири Зокир Саъдиев ҳам даволаниш жараёни борасида ўз фикрини билдириб ўтди.\n— Рухшона 2017 йилда бўлимимизга келиб тушган. «Москва – Берлин» деб аталувчи дастур бўйича даволанган. Даволашда қониқарли натижага эришилган. Бахтга қарши, 2018 йилда унинг касаллиги қайталаган.\nБиз ўзимизда бор имкониятларни ишга солиб уни даволаяпмиз. Лекин баъзи бир дори дармонларига пули етмаяпти.\nРухшона оилада уч фарзандни ўстириб тарбиялаётган оиланинг ўртанча дилбанди. Унинг 12 ёшли акаси ва 5 ёшли синглиси ҳам бор.\nОила жигарбанди даволаниши учун қўни-қўшни ва яқинлари-ю бегоналардан анча мунча қарздор ҳам бўлиб қолибди. Рухшонанинг отаси эндигина заводга пайвандчи бўлиб ишга кирган. Ҳали март ойидан иш бошлайди. Онаси эса уй бекаси. Фарзанд парвариши билан машғул.\nАйни пайтда Рухшонага тўлиқ тикланиши учун дори дармонлар харид қилишга 30 миллион сўм атрофида маблағ зарур.\nУлар фарзанди шифо топиши учун ҳамюртларимизнинг ёрдамига муҳтожлигини изҳор қилишди.\nБиз юртимиздаги савобталаб инсонлардан мазкур оилага имконлари қадар ёрдам кўрсатишларини сўраб қоламиз.\nЁрдам кўрсатишга ҳад қилганлар Рухшонанинг онаси Фотима Ҳакимова номига очилган пластик карточкаларга маблағ ўтказиб беришлари мумкин:\nUZCARD: 8600 0417 3308 8604\nHUMO: 9860 0303 1678 0441


Эски Аҳддан ҳикоялар — Dilkashradio.com\nАссалому алайкум биродарлар. Соғ-омонмисиз? Ҳар доимгидек Муқаддас Каломни чуқурроқ ўрганиш ниятида бўлганлар диққат қилиб, суҳбатимизни тингласин. Бугунги суҳбатимиз Эски Ахд китоблари хақида бўлади. Биз Муқаддас Каломни яхшироқ билсак, Худо бизга Ўз Каломи орқали нималар демоқчи эканини ҳам билиб оламиз. У билан муносабатимиз ҳам чуқурлашади. Муқаддас Каломга киритилган китоблар турлича, улар мактублар, хикоялар, панд-насиҳат, шеърлар каби турларга бўлинади. Масалан Муқаддас Китобнинг 40 фоизи ҳикоялардан иборат. Ибтидо, Ёшуа, Ҳакамлар, Рут, Дониёр, шохликлар Езра, Нехемия, Юнус, Аюб китоблари ҳикоя турига мансуб китоблардир. Ундан ташқари Чиқиш, Сахрода, Еремия, Езекиел, Ишаё китоблари хам қисман ҳикоя тарзида ёзилган. Янги Ахдда эса дастлабки тўртта хушхабар ва Хаворийлар китоби хам ҳикоя тарзида ёзилган.\nТахминимизча Муқаддас Руҳ кишиларни Муқаддас Каломнинг катта қисмини ҳикоя тарздида ёзишга илҳомлантирганида нима қилаётганини жуда яхши билган. Чунки адабиётнинг бу жанри Худони инсонларга таништиришда катта рол ўйнайди. Муқаддас Каломни бошқача қилиб айтганда Худонинг ҳикояси дейиш мумкин. Худонинг ҳикояси мутлақо тўғри, ўта муҳим ва баъзан тушунарсиз ҳикоядир. Худонинг ҳикояси шунчаки воқеалар ҳақида эмас, тарихда бўлиб ўтган воқеалар ҳақида сўзлайди. Худо ҳикояларининг мақсади Ўзи яратганлари орасида қилаётган ишларини кўрсатади. Ҳикоялар Худони улуғлайди. Уни бизга танитади ва Худодан завқланишни, ҳурмат қилишни ўргатади. У ҳикоялари орқали бизни ҳимоя қилишини, ғамхўрлигини билдиради. Муқаддас Калом ҳикоялари уч босқичга бўлинади. Биринчи босқич Худо бутун борлиқни яратгани, инсониятнинг гуноҳи, гуноҳнинг тарқалиши, инсонларнинг нажотга муҳтожлиги, ва нихоят Масиҳнинг келиши ҳақидаги ваъда билан тугайди.\nИккинчи босқич эса, Исроил тарихи, яъни исроил халқининг келиб чиқиши ҳақида маълумот беради. Худонинг Иброҳимни чақириши, Иброҳим орқали исроил халқининг келиб чиқиши ва Иброҳимнинг авлодларига Канон ерининг берилиши ҳақидадир. Учинчи босқичда эса бир нечта шахсларнинг хаёти берилган. Масалан Юсуфнинг қандай қилиб Мисрга келиб қолгани, унинг бошидан кечирганлари, қандай қилиб Миср устидан ҳукмрон бўлиб қолгани ҳақида ёзилган. Ундан ташқари Гидеон деган паҳлавоннинг Худо билан сўзлашгани, Худонинг иродасини аниқ билиш учун Уни турли йўллар билан синаб кўргани ҳақида ёзилган. Яна Довуднинг шохлиги, унинг қилган гуноҳи ҳақида ҳам маълумотлар берилган. Муқаддас Каломда ёзилган бир шахс ҳақидаги ҳикоя-бу фақатгина ўша шахсга тегишли ҳикоя эмас. Ҳар бир ҳикоя, у ким ҳақида бўлмасин, бутун бир Исроил ҳалқининг тарихини гапирадиган ҳикоядир.\nЭски Аҳддаги хикоялар, Янги Аҳд даврига қадар давом этади ва ўрнини бошқа ҳикояларга бўшатиб беради. Бироқ биз ўқиётган ҳикоямиздан олдинги ҳикояларни тўлиқ билмай туриб, унинг маъносини яхши англай олмаймиз. Баъзан Каломдаги ҳикоялар қисқароқ, баъзан узунроқ, баъзан оддий, баъзан эса мураккаб. Муқаддас Каломдаги ҳикояларни диққат билан ўрганиш сизга ҳозиргидан хам яхши масиҳий бўлишингизга, бошқаларга хизмат қилишингизга ёрдам беради. Муқаддас Каломдаги Масиҳ хақида ёзилган башоратлар ва У ҳақида айтилган маълумотлар Муқаддас Каломнинг энг муҳим қисмларидир. Эски Аҳдда ёзилган башоратлар ва Янги Аҳдда уларнинг бажо келиши, Масиҳнинг ҳақиқатдан хам Худо юборишга ваъда қилган Нажоткор эканидан далолат беради. Бу ҳақиқатга хеч қандай шубҳа қолдирмайди. Азизлар Муқаддас Каломдаги ҳикоя жанрини кўпроқ билишни истасангиз бизнинг кейинги суҳбатларимизни кутинг.


Маҳкумнинг на ўлгани маълум, на тирик экани?! Ажаб... - xabar.uz\nМаҳкумнинг на ўлгани маълум, на тирик...\n07.05.2019 20:51 0 4747\nРоппа-роса ўн тўққиз йил бурун, 2000 йилнинг 15 май санасида бир қатор ўта оғир жиноятларда айбланиб ўлим жазосига маҳкум этилган шахснинг оила аъзолари бир саволга жавоб излайди: жазо ижро этилганми?\nБу саволга тайинли жавоб йўқ!\nХуллас, «Advokatnews.uz» ёзяпти:\nЎн тўққиз йил аввал олий жазо раво кўрилган хоразмлик Ходжаев Полвонназар хотин, бола-чақасининг боши қотган. Йўқ, гап маҳкум айбланган жиноятлар ҳақида кетмаяпти. Гап жазонинг ижро этилган-этилмаганлигида. Нега десангиз, бу ҳақда унинг яқин қариндошларига шу пайтгача тегишли маълумот юборилмаган. Унинг ўлганлигини тасдиқловчи маълумот мавжуд эмаслиги боис маҳкумнинг номидаги уй-жойларни расмийлаштиришда муаммолар юзага келаётир.\nДастлаб маҳкумнинг турмуш ўртоғи жазо ижро этилган ёки этилмаганлиги тўғрисида маълумот беришни сўраб, жиноят ишлари бўйича Тошкент вилоят судига мурожаат қилган. Суд ҳукм ижросига оид маълумот мазкур суд архивида йўқ, дея жавоб беради.\nШундан сўнг адвокат ёлланади. Адвокат ўз ваколатлари доирасида, 2018 йилнинг 19 сентябрида Ўзбекистон Республикаси Ички ишлар вазирлигининг Жазони ижро этиш бош бошқармасига мурожаат қилиб, ушбу ҳукм ижро этилган ёки йўқлиги тўғрисида маълумот берилишини, агар ижро этилган бўлса, маҳкумнинг ўлганлигини тасдиқловчи ҳужжатлар нусхалари тақдим этилишини сўрайди.\nШу ўринда бир нуқтага эътибор беришингиз сўралади. Адвокат мазкур сўровномасида ушбу масалада маҳкумнинг турмуш ўртоғи аввал Тошкент вилоят судига мурожаат қилганини, суд идораси эса ўз архивида бундай маълумот мавжуд эмаслиги тўғрисида жавоб берганлигини алоҳида эслатади.\nБироқ ИИВ ЖИЭББ мутасаддилари бу маълумотни... эътибордан четда қолдиради шекилли, адвокатга «Тошкент вилоят судига мурожаат этишингиз лозимлигини маълум қиламиз», дея (2018 йил 1 октябрь) жавоб йўллайди.\nШундан сўнг адвокат ушбу ёзишмаларни илова этган ҳолда Ўзбекистон Республикаси Бош прокуратурасига мурожаат қилади: аҳвол шундай, муҳтарам прокурор, бунга ҳуқуқий баҳо берилмаса бўлмайди, оғриқли савол ҳамон кўндаланг: жазо ижро этилганми-йўқми?\nАдвокатнинг мазкур мурожаатномаси Бош прокуратурадан (12.10.2018 й) Тошкент вилояти прокуратурасига, у ердан (18.10.2018 й.) Тошкент махсус прокуратурасига, ундан (28.10.2018 й.) Ички ишлар вазирлигига юборилади. Вазирлик бу хатни Жазони ижро этиш бош бошқармасига юборган бўлса керак, у ердан ( 24.11.2018 й.) худди аввалгидек жавоб келади: «...Тошкент вилоят судига мурожаат этишингиз лозимлигини маълум қиламиз». Фақат бу сафар шундай изоҳ изоҳ қўшилганди жавобда: «Эски таҳрирдаги Ўзбекистон Республикаси Жиноят-ижроия кодексининг 140-моддаси 5-қисми талабларига асосан, ҳукм чиқарган суд органи томонидан ҳукм ижро этилгани юзасидан яқин қариндошларини хабардор қилиши белгиланган...»\nБуни тушунтиришга ҳожат йўқ эди аслида. Маҳкум яқинлари бундай тартибни билгани учун ҳам энг аввал Тошкент вилоят судига мурожаат қилганди-да. Аҳволни кўриб турибсиз: судда ҳукм ижро этилгани ҳақида маълумот йўқ, ИИВнинг тегишли бош бошқармаси эса «судга боринглар», дейишдан чарчамаяпти...\nҲуқуқ 25/09, 19:14


Хитойлик аёл янги туғилган қизини болалар уйига курьер орқали жўнатмоқчи бўлди\n21:38 / 12.08.2017\nХитойнинг Фучжоу шаҳрида яшовчи 24 ёшли аёл янги туғилган қизчасидан қутулишнинг ўта қабиҳ усулини танлади: у она бўлишни истамай, қизчасини болалар уйига топширишга қарор қилган ҳамда уни пакетга солиб, курьер ёрдамида болалар уйига жўнатмоқчи бўлган.\nАёл қизчани мустаҳкам пакетга солиб, муҳрлаб ва унда яқин орадаги болалар уйи манзилини кўрсатиб, курьерга топширган.\nКурьер бу ҳолатдан шубҳаланиб, аёлдан жўнатма ичидагини кўрсатишни сўраган, бироқ аёл буни қилишдан бош тортган ва боз устига, курьернинг раҳбариятига унинг ўта қизиқувчанлиги юзасидан шикоят қилиш билан таҳдид қилган.\nКурьер аёл берган пакет ичидаги нарса қимирлай бошлаб, сўнгра чақалоқ овози эшитилгандан кейин полицияга мурожаат қилган.\nПолиция қизчани Цзинань туман шифохонасига юборган. Полициячилар чақалоқнинг ота-онасига қўнғироқ қилишган, бироқ улардан бирортаси қизчани олиб кетиш учун келмаган. Хитой қонунларига кўра, ўз фарзандидан воз кечган она 5 йилгача озодликдан маҳрум этилиши мумкин.


«БОЛАЖОН БАҲОРИ» ВА «НИҲОЛ» ОЧИЛДИ | Ҳамкорлик | Андижон вилояти ҳокимлиги расмий портали\nБош саҳифа / Вилоят ҳокимлиги / Ҳамкорлик / «БОЛАЖОН БАҲОРИ» ВА «НИҲОЛ» ОЧИЛДИ\n«БОЛАЖОН БАҲОРИ» ВА «НИҲОЛ» ОЧИЛДИ\nБолаларнинг севимли байрамларидан бири Халқаро болаларни ҳимоя қилиш куни муносабати билан вилоятимиз шаҳар ва туманларида тадбирлар бўлиб ўтди. Бу йилги байрам шодиёнаси Андижон шаҳри 5-сон маҳалла фуқаролар йиғинида яшовчи фуқаролар ва уларнинг фарзандлари учун унутилмас бўлиб қолиши шубҳасиз. Чунки, шу куни маҳаллада бирданига 2 та мактабгача таълим муассасасининг очилиш маросими вилоят ҳокими ва кенг жамоатчилик иштирокида бўлиб ўтди.\n-Яқин-яқинда ҳам мана шу бино фойдаланилмасдан, қаровсиз ётган эди, - деди вилоят ҳокими Ш.Абдураҳмонов. –Тадбиркор Умидахон Ашурованинг ҳаракати билан болалар учун барча қулайликларга эга бўлган мухташам бино барпо этилди. Энг асосийси бу ерда таълим-тарбия олган фарзандларимиз юртимизга муносиб ўғил-қизлар бўлиб етишсин.\nВилоят ҳокими ўз сўзида 300 дан зиёд нодавлат мактабгача таълим муассасаси барпо этилиши, яқин вақт ичида вилоятдаги барча болалар мактабгача таълим муассасаларига қамраб олинишини қайд этди. Тадбиркорларга мурожаат қилар экан, болаларни ҳар томонлама комил шахс қилиб тарбиялашда уларга омад тилаб, аъзолик бадали нарх-навосида адолатга таяниб, аҳолининг розилиги, миннатдорчилигини олиш муҳим эканлигини таъкидлади.\n“Болажон баҳори” номи билан ташкил этилган нодавлат таълим муассасасининг рамзий тасмаси нуфузли меҳмонлар томонидан қирқилиб, қатнашчилар бино сари йўл олди. Ҳақиқатан ҳам замонавий услубда, барча жиҳатлар ҳисобга олиниб барпо этилган муассаса биносида болажонлар учун етарли шароитлар яратилган. Ҳар бир хона болаларнинг ёши, ўқув хонасининг йўналишига кўра жиҳозланган.\n100 га яқин болаларни қамраб олган муассаса биносини барпо этиш ва жиҳозлаш учун 2 миллиард 260 миллион сўм маблағ сарф этилди. Уларнинг барчасини тадбиркор ўз ҳисобидан амалга оширди.\n-Таълимни Жанубий Корея усулида олиб борамиз,-дейди У.Ашурова.-Ҳар бир гуруҳдаги болалар сони 15 нафардан ошмайди. Рус, инглиз тиллари чуқур ўргатилади ва расм, бадиий гимнастика, сузиш, рақс тўгаракларида малакали мутахассислар машғулот олиб борадилар.\n“Ниҳол” 53-мактабгача таълим муассасаси икки ярим миллиард сўмга тўлиқ реконстукция қилинди ва ярим миллиард сўмдан ортиқ маблағ ҳисобига жиҳозланди. “Болажон баҳори” билан рўпарама-рўпара жойлашган муассаса таъмирдан сўнг бутунлай бошқача қиёфага эга бўлди. Ошхона учун алоҳида жой, спорт зали ташкил этилди.\n-Бу ишлар учун асосан маҳаллий бюджетдан маблағ ажратилди, -дейди халқ таълими аълочиси ва фидойиси унвонлари билан тақдирланган муассаса мудираси Роҳатхон Хошимова. - Қарийиб 36 йиллик фаолиятим давомида бундай имконият ва шароитларга эга бўлган муассасани кўрмаган эдим. Мана бугун тушимизга ҳам кирмаган ишлар бўляпти. Фарзандларни етук қилиб тарбиялаш йўлида бутун жамоамиз билан сидқидилдан меҳнат қиламиз.\nҲар икки муассаса биноларининг очилишида иштирок этган вилоят ҳокими фуқаролар билан суҳбатда бўлди. Болажонларни байрам билан табриклаб, уларга ўйинчоқлар совға қилди. Маҳалланинг ёши улуғлари фарзандлар учун яратилаётган шароит, олиб борилаётган бунёдкорлик, ободонлаштириш ишларидан мамнун эканликларини билдириб, юртимизга тинчлик, осойишталик, мана шундай хайрли ишларга янада унум, барака тилаб, дуо қилдилар.\nОхирги ўзгариш: 19/09/2018 20:17\tКўрилганлиги: 3161


Қирғизистон Ўзбекистоннинг Қорасув шаҳрига яқин қисмидаги чегарасида назоратни кучайтирган.\nҚирғиз чегара ҳизмати вакилининг маълум қилишича, жумадан шанбага ўтар кечаси 500га яқин қорасувлик чегарадан ўтишга уринган.\nҚирғизистонга қочиб ўтган ўзбек қочқинлари орасида Ўзбекистондаги собиқ махбуслар, шу жумладан Акрамийлар гуруҳига алоқадорликда айбланиб суд қилинаётган 23 тадбиркорнинг айримлари бор. Улар Шамсиддин Атаматов ва Бурхониддин Нуриддиновлар. Озодлик мухбири билан суҳбатда, Нуритдинов намойишчилар кимлар эканини билмаслигини айтган.\nҲар икки собиқ судланувчилар Ўзбекистонда режим ўзгармас экан у ёққа қайтиб бормасликларнини ва Қирғизситондан бош пана олиш имконларини ўрганаётганликларини айтишди.


Суперлига дебютанти яна бир назорат ўйини ўтказади\n25 февраль, 2021, 14:01\nИсломбек Исмоилов бош мураббийлигидаги "Турон" жамоаси Coca Cola Суперлиганинг янги мавсумига тайёргарликни давом эттирмоқдалар. Тошкент шаҳрида ташкил этилаётган йиғин доирасида яйпанликлар бугун қорли майдонда машғулот ўтказди.\nТайёргарлик режасига асосан пойтахтда ташкил этилаётган йиғин давомида бир қатор жамоалар билан назорат учрашувлари бўлиб ўтади. Жумладан, эртага Тошкентнинг "Оқтепа" жамоасига қарши ўртоқлик учрашуви бўлиб ўтиши режалаштирилган.\nБугун Суперлига 5-тури бошланади. Марказий ўйинда "Пахтакор" Наманганда меҳмон бўлади (тўлиқ рўйхат)\n"Насаф" энди "Локомотив" ва "Турон" билан бир қаторда эмас


Махсус хизматлар тарихчиси: дунёдаги биринчи шпион Момо Ҳавони пойлаган Одам Ато эди - 16.07.2020, Sputnik Ўзбекистон\nОрамизда ҳеч қурса бир соатга агент 007 бўлиб қолишни истагувчилар кўп. 18 ёшга тўлган инсон борки бундай имкониятга эга бўлади. 2002 йил 16 июлда Вашингтонда... 16.07.2020, Sputnik Ўзбекистон\n10:30 16.07.2020 (янгиланди: 10:32 16.07.2020)\n© Flickr / DRs KulturarvsprojektЗвукозаписывающая аппаратура\nВашингтон шаҳридаги Халқаро шпионаж музейи ўз фаолияти давомида ноёб шпионлар артефактлари ва инструментлари коллекциясини тўплашга муваффақ бўлган. Бу ерда 1960 йилларда КГБ арсеналида бўлган узук-тўппонча, пошнали туфли кўринишидаги узатгич, заҳарли зонтик, лаб бўёғи кўринишидаги "ажал бўсаси", деб аталмиш бир марталик тўппонча ва ҳатто Жеймс Бонднинг Aston Martin DB5 машинасини кўриш мумкин.\nЭкспозициядаги реал қурилмалар кинематография реквизитлари билан аралашиб кетган.\nМузейдаги қаватларнинг бирида совуқ уруш давридаги Берлин муҳити қайта тикланган. Совет секторига олиб борадиган ер ости кўринишидаги йўлакда ғарблик ковловчилар фойдаланган кир ювиш машинаси ва қуриткич тасвирланган. Улар ер остидан шубҳа уйғотмайдиган тарзда озода чиқишлари лозим эди.\nБу каби музейлар дунёнинг турли бурчакларида мавжуд, деб ҳикоя қилади Sputnik радиосига берган интервьюсида махсус хизматлар тарихчиси, разведкачилар ҳақида китоблар муаллифи Николай Долгополов.\n"Вашингтондан ташқари бундай музейлар хусусан, Россияда ҳам очилган. У ерда профессионал экскурсоводлар, собиқ разведкачилар ишлашади. ФСБнинг ажойиб музейи ишлаб турибди. У ерда эҳтиётлик билан кўплаб қизиқарли артефактлар сақланиб келинади. Санкт-Петербургда сиёсий тарих музейи мавжуд. Умуман олганда бу ҳам ноёб экспонатларга эга разведка музейидир", - дейди Николай Долгополов.\n1 Март 2016, 20:35\nУмуман олганда, шпионаж тарихини ўрганиш - қизиқарли машғулот саналади. Мисол учун, қадимги Ҳиндистонда сири фош бўлган шпионлар озодликка чиқишга эришиш учун ўзларини дев ёки маъбуд қилиб кўрсатишга уринганлар. Хитойлик стратег Сун-цзи эса душманни дезинформация қилиш учун ўз разведкачиларини алдаган. Бу тактика бугунги кунда ҳам қўлланилади. Америкалик ёзувчи Эрнест Хемингуэй 1941 йилда Хитойга сафари олдидан совет махсус хизматлари томонидан вербовка қилинган. Аммо, у қимматли маълумотларни бермаган. Афсонавий совет жосуси Геворк Вартанянни эса 19 ёшида, зиммасига улкан масъулиятни юклашдан қўрқмай, Эронга юборишган.\n28 Январ 2020, 17:02\nРазведка ҳамиша ва ҳар қачон, давр ва давлатчилик мавжудлигидан қатъий назар мавжуд бўлган, деб ҳисоблайди Николай Долгополов:\n"Биринчи разведкачи - Момо Ҳаво ортидан пойлоқчилик қилган Одам Ато бўлган. Қадимги Мисрда яхши йўлга қўйилган разведка тизими мавжуд бўлган. Қадимги римликлар ҳам бу билан шуҳрат қозонган. Бизда Иван Грозний даврида яримрасмий разведка мавжуд бўлган, у бошқа давлатларда шоҳ томонидан берилган жиддий вазифаларни бажарган, чет эл кучлари ва режаларини аниқлаштирган".\nЖосуслик гаджетларига келадиган бўлсак, турли даврларда улар турфа хилларда бўлган. Бутун бошли "Гудини тўплами" мавжуд бўлган, разведкачилар уни тўғри ичакда яширганлар. Унинг ёрдамида панжара ортидан озод бўлиш ёки сейфни бузиш мумкин бўлган. Цианидли капсулани кўзойнакларда беркитишган, фош бўлган вақтда тезликда ундан фойдаланиш учун. 1970-йй ЦРУ агентлари радиомаёқларни пластикдан ясалган итлар ахлатлари ичига яширганлар. Худди шу йилларда совет разведкаси сунъий тўнкани аниқлаган. Унинг ичига монтировка қилинган қурилма совет ракета тизими сигналларини аниқлар ва, ўз навбатида, уларни америка жосус-спутникига узатарди. 2006 йилда британиялик дипломатлар "жосус тошда" қўлга тушганлар. Узатгичли электрон махфий жой оддий тош кўринишига келтирилганди.\nУмуман олганда, коммуникация технологиялари ривожланиши билан махсус жосуслик қурилмаларига бўлган эҳтиёж борган сари йўққа чиқмоқда. Замонавий смартфон агар шунга эҳтиёж бўлса, ўз эгаси ҳақида барча маълумотларни бера олади. Ёки деярли барча. Айнан шу учун алоҳида разведкачиларни клавишалар босилиши товушларини ажратишга ўргатишади. Улар одамнинг компьютерда ишлаши товушларини эшитиши етарли ҳисобланади. Қолгани - техника иши. Терилган матн профессионал томонидан тўлалигича тикланади.\n"Халқаро аренада дунё державаси сифатида бўлишни истаган ҳар қандай давлат ўз разведкасига эга бўлмоғи лозим. Бутун дунёда бу иш билан шуғулланадиган одамлар бор. Аммо муваффақият методлари ва усуллари турличадир", - деб қайд этади Николай Долгополов.\nМақолани махсус хизматлар тарихчисининг сўзлари билан якунлаймиз: "кураш" ҳамма ёқда ва ҳар доим олиб борилади, у сокин ва кўринмасдир. Мабодо кўринса, бу ўша разведка ишининг барбод бўлганини англатади!


Сиз кафил сифатида барча мажбуриятларингизни биласизми? - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nСиз кафил сифатида барча мажбуриятларингизни билас...\nСиз кафил сифатида барча мажбуриятларингизни биласизми?\nОхирги янгиланиш: 02.Апр.2021 4:56 PM\nҲамкасб дўстингиз ўзи олаётган кредит картаси, микроқарз, овердрафт ёки истеъмол кредити учун сиздан кафил бўлишни сўраганми?\nКафиллик – кредит таъминотининг бир тури бўлиб, унда кафил кредитни қарздор томонидан тўлиқ ёки қисман тўланишига кафолат беради, акс ҳолда, кафилнинг ўзи кредитни кафиллик суммаси доирасида тўлаб беришни ўз бўйнига олади. Банкнинг ички тартибидан келиб чиққан ҳолда, кредит таъминоти учун кафилликни қабул қилишга лимит ўрнатилиши мумкин, масалан, 50 млн. сўмдан юқори кредитларга кафилликдан бошқа таъминот турлари талаб этилиши мумкин.\nКафилнинг мажбуриятларини биласизми?\nСиз кафиллик шартномасига имзо чекканингиздан сўнг, дўстингиз билан бир қаторда кредит тўланишига жавобгар ҳисобланасиз. Дўстингиз маълум бир сабабларга кўра кредитни тўламаганда кредитни тўлаб бериш мажбурияти унинг ўрнига сизга юклатилади.\nБанк кредит шартлари бузилганда муддати ўтган қарздорликни тўлиқ ундириш учун ишни судга ошириш ҳуқуқига эга. Бунда қарздор билан биргаликда кафил ҳам баробар жавобгар бўлади, ҳаттоки, суд бўйича давлат божи ҳаражатларига ҳам.\nКафилликка рози бўлишдан олдин, молиявий саводхонликка эга инсон сифатида дўстингиздан қуйидагиларни сўраб олсангиз, фойдадан ҳоли бўлмайди:\nкредит суммаси ва фоизи;\nкредит тури ва мақсади;\nкредит тўлов графиги бўйича ойлик тўлов суммаси;\nкредит таъминотига бошқа гаров мулклари қўйилган ёки қўйилмаганлиги;\nдўстингизни бошқа кредитлари бор ёки йўқлиги;\nдўстингизнинг ойлик даромадлари;\nдўстингизни шахсий характерига: пунктуаллиги, тартиблилиги, ҳисоблилиги.\nКафиллик учун қандай ҳужжатлар топширилади?\nКафил – жисмоний шахс:\nиш жойингиздан ойлик даромадингиз тўғрисидаги маълумотнома.\nКафил – юридик шахс:\nташкилотнинг сўнгги ҳисобот йили учун йиллик молиявий ҳисоботи (Форма 1, 2);\nҳисобварақ айланмасидан кўчирма;\nташкилот кафиллигини тақдим этишга ташкилот раҳбарининг розилиги.\nДўстингиз кредитни ўз вақтида тўлашига кафолат беришдан олдин, ўз молиявий имкониятларингизни ҳам сарҳисоб қилиб олинг. Чунки бу кредит бўйича сиз ҳам бирдек жавобгарсиз!


Баҳромқалъада сайёҳларни нималар билан меҳмон қилишади?\nҲар бир мамлакатнинг ўз миллий таомлари бор. Туркияда ҳам шубҳасиз шундай. Бу ерда нималар йўқ дейсиз: ширинликлар, пишириқлар, гўштли таомлар, қаҳва, турли ичимликлар... Бугун мен Сизларга Баҳромқалъа сайёҳларни нималар билан хурсанд қилиши ҳақида сўзлаб бермоқчиман!\nДемак, нонушта, одатдагидек, меҳмонхонада бошланади. Менинг ҳолатимда бу Assos Barbarossa Hotel эди. Бу ерда меҳмонхона анъаналаридан воз кечилмайди ва 8:00 дан бошлаб меҳмонларни шведча столга таклиф этилади. Ҳар бир киши кўнгли тусаганини танлайди: мева ёки сабзавотлар, пишлоқ ёки булочкалар, шарбат ёки қаҳвалар, хоҳлаганингизни танланг. Assos Barbarossa Hotel даги нонушталарни бир томоша қилинг.\nМоҳир ошпазнинг масаллиқли блинчикларни усталик билан тайёрлашига бир қаранг!\nҚизиғи, меҳмонхона бош ошпази Рамазон Софу узоқ вақт Қозоғистонда ишлаган бўлиб, Ўзбекистон ва Ўрта Осиёдаги бошқа халқларнинг миллий таомларини яхши билади. Юртимиздан борган меҳмонларга ҳам ўзбек миллий ошхонасининг энг яхши таомларини тайёрлаб беради!\nАйтганча, кундузги ўн бирдан кечки бешгача Assos Barbarossa Hotel да снэк-бардан егулик буюртма қилиш мумкин. Дам олувчилар асосан денгиз яқинида овқатланишни хуш кўришади. Улар кўпинча пицца, гамбургер ёки бошқа фаст-фудлар буюртма қилишади.\nКун давомида спиртсиз ичимликлар, коктейль, шарбат, чой ёки турк қаҳвасини буюртма қилиш мумкин. Бир вақтнинг ўзида гўзал табиат манзараларидан завқ олиш учун имконият яратилади!\nАйтганча, турк қаҳваси ҳақида... Жазирама иссиққа қарамай, у ҳордиқ чиқарувчиларнинг севимли ичимлиги бўлиб қолмоқда. Уни, бутун Туркияда бўлганидек, ширин лукум билан бирга тортиқ қилишади!\nБаҳромқалъадаги эски шаҳарда (у ерга қандай қилиб бориш мумкинлиги ҳақида кейинги мақоламда сўзлаб бераман) анъанавий турк ноз-неъматларини татиб кўриш мумкин бўлган қизиқарли жойлар бор. Мана, мисол учун, мен борган шундай ресторанлардан бири.\nРесторан эгаси Эдем менинг қаердан эканлигим билан қизиқди. Ўзбекистондан келганлигимни билгач, бизнинг шаҳарларни яхши билишини, маданиятимизга қизиқишини айтди (кўп ўқиб эшитган, бироқ юртимизда бўлмаган экан). Нега мен туркча эмас, инглизча сўзлашаётганлигимдан ҳайрон бўлди. Ўзим ҳам туркчани ўрганиб олишим керак, дея ўйлай бошладим, чунки у ўзбек тилига ўхшаб кетади. Кейин эса Эдем русча сўзлай бошлади... «Рус тилини қаердан биласиз?» – ҳайрон бўлиб сўрадим мен. Эдем бир неча йил давомида Истанбулдан Измирга сайёҳларни трансфер қилиш билан шуғуллангани ҳақида айтди, сабаби эса у ерда МДҲдан келган кўплаб рус тилида сўзловчи сайёҳлар бор. Яна Эдем маҳаллий аҳоли уни Антонио Бандерас деб чақиришини айтди. Хўш, ўхшар эканми?\nЭдем меҳмондўст ва меҳрибон киши бўлиб чиқди, у баҳромқалъаликларнинг энг севимли таоми гёзлемени татиб кўришимизни таклиф қилди.\nГёзлеме – бу турк кулчалари (лавашга жуда ўхшайди), ичида эса масаллиқ. Рецептдаги энг қийини – хамирни юпқа қилиб ёйиш, сўнг уни шундай қовуриш керакки, карсиллаб туриши зарур. Одатда, гёзлемени анъанавий турк товаси – садчда пиширишади.\nСуратдаги гёзлеме – қовурилган картошка ва помидор-бодринг билан.\nШунингдек, эски шаҳарда яна бир мўъжаз ресторан бўлиб, у ердан ажойиб манзара намоён бўлади ва ўзгача муҳит ҳукм суради. У Ehli Keyf деб номланади.\nКўпчилик сайёҳлар бу ресторанни билишмайди, бу ерга асосан туркларнинг ўзлари келишади. Бу ресторанда ажойиб қаҳва дамланади ва гўштли таомлар тортиқ қилинади! Шундай тушлик қиласанки, вақт бўйича саёҳат қилгандек бўласан!\nБу ерга машҳур меҳмонлар кўп келишади, шунингдек, у турк актёрларининг ҳам севимли ресторани ҳисобланади. Уларнинг суратлари деворларнинг бирини безаб туради. Мен ҳам ресторан эгаси билан суратга тушишга қарор қилдим!\nЯна Баҳромқалъада олий навдаги винолар...\nВа мазали гўшт бор. Мен миллий турк таоми кузу пирзолани еб кўрдим. Бу грилда пиширилган қўй қовурғаси ва сабзавотлардир.\nАгар Сиз Assos Barbarossa Hotel да яшашга қарор қилган бўлсангиз, кечқурун аля-карт ресторанда таом буюртма қилсангиз бўлади. Қўшимчасига жонли мусиқа ва ижродан баҳра оласиз.\nЁки меҳмонхонадан чиқиб яқин-атрофдаги қаҳвахоналарнинг бирига бориш мумкин.\nТурк таомлари ҳақида кўп гапириш мумкин! Сабаби у биз ўзбекистонликларга яқин бўлгани учун бўлса керак. Балки халқларимиз маданияти ўхшашлигидандир? Бироқ, айтишганидек, яхшиси минг марта ўқигандан бир марта татиб кўрган афзал! Шу сабабли турк ошхонасининг энг яхши анъаналарини мустақил ўрганган маъқул!


Япония энг катта ҳарбий кемасини ишга солди - BBC News O'zbek\nЯпония энг катта ҳарбий кемасини ишга солди\nImage caption Япониянинг энг йирик ҳарбий кемаси\nЯпония мудофаа денгиз кучларидаги энг йирик ҳарбий кема Америка таъминот кемасини ҳимоя қилади. Иккаласи Корея ярим оролига йўналган "Карл Винсон" авиаташувчисига ҳамроҳ бўлади. Бу Япония ҳарбийларининг мамлакатда қуролли кучлар тўғрисидаги қонунчиликка ўзгартириш киритганидан сўнг илк амалиётидир.\n"Идзума" тикучар ташувчиси АҚШ Ҳаво-денгиз кучлари кемаларига ёқилғи қуйиш учун кетаётган кемани қўриқлаб боради. Ёқилғи қуйиш керак бўлган кемаларнинг ичида ўтган шанба куни Корея ярим ороли қирғоқларига кириб борган ва Жанубий Корея флоти билан биргаликда манёврларни бошлаб юборган.\nАмалиётлар ярим оролда вазият ўта кескинлашган бир маҳалда рўй бермоқда. Ўтган шанба куни Шимолий Корея яна бир бор баллистик ракеталар синовини амалга оширди.\nЯпония матбуотининг ёзишича, тикучар ташувчи эсминец "Идзумо" АҚШнинг Токио ғарбдаги Йокосука Ҳаво-денгиз кучлари базасидан чиққан. У ёўлда Америка кемаси билан учрашиб, уни Сикоку оролигача кузатиб бориши керак.\nЯпон ҳарбий кемасининг кузатиб боришда иштирок этиши Бош вазир Синдзо Абэ 2015 йили имзолаган қонунидан сўнг илк амалиёт бўлмоқда. Қонун Иккинчи жаҳон урушидан сўнг илк бор Япония мудофаа кучларини мамлакатдан ташқарида ёки иттифоқчилар манфаатлари йўлида ишлатиш имконини беради. У шу йили кучга кирган.\n1947 йили қабул қилинган Япония конституциясига кўра, қуролли кучларни ишлатиш мудофаадан ташқари барча ҳолатларда ишлатиш ман қилинган эди.\n28 апрел куни АҚШ денгиз кучларининг Twitter даги расмий саҳифасида "Карл Винсон" авиаташувчиси Филиппин денгизини бир гуруҳ япон эсминецлари билан сузиб ўтаётгани тасвирлари пайдо бўлди.\nШанба куни тонгда авиаташувчининг Корея ярим оролига кириб келишидан бир муддат олдин Шимолий Корея яна бир бор баллистик ракеталар учирди.\nАҚШ Президенти Дональд Трамп Twitter да бу синов учиришлар Шимолий Кореянинг бош ҳамкори Хитой норозилигига қарамасдан ўтказилганини ёзди.\n"Шимолий Корея мувафаққиятсиз ракета учирган бўлса ҳам Хитой ва унинг муҳтарам Президенти Си Цзиньпиннинг истакларига ҳурматсизлик кўрсатди. Ёмон!", - деган у.\nОлдинроқ АҚШ Давлат котиби Рекс Тиллерсон БМТ Хавфсизлик кенгашида Америка Шимолий Корея ҳукумати "тўғри нарсани" муҳокама қилишга тайёр бўлса, келишувлар олиб боришга очиқ эканлигини билдирган.\nЎз навбатида Тиллерсон АҚШ куч ишлатишга ҳам тайёр эканлигини билдирди. У Хавфсизлик кенгашига аъзо давлатларни Шимолий Кореяга дипломатик босим ўтказишга чақирди.\nШанба куни минтақага Япониянинг жанубий-шарқига АҚШ ва Британия кемалари билан ҳарбий манёвлар ўтказиш учун Француз десант кемаси кириб келган.\nХитой ўтган ҳафта денгизга илк марта ўзи ишлаб чиққан авиаташувчи туширди ҳамда минтақада ҳарбий ҳозирлигини кучайтирди.\nАҚШ сувости кемаси Жанубий Кореяга етиб борган


Нодавлат таълим ташкилотларида ҳам қишки таътил муддатини 2022 йил 24 январга қадар узайтириш мақсадга мувофиқ, дейилади Таълим сифатини назорат қилиш инспекцияси баёнотида.\nҚишки таътил кунларини 24 январга қадар узайтирилгани ўқитувчиларнинг ойлик маошига таъсир қилмайдими?\n— Умумтаълим муассасалари ўқувчилари учун бериладиган қўшимча таътил кунлари давомида халқ таълими тизимида фаолият юритаётган педагог ва бошқа ходимларга амалдаги иш ҳақи тўловлари сақланган ҳолда тўлаб борилади, яъни ойлик маошга таъсир қилмайди.\nКиритилди: 10:29 10.01.2022. Ўқилди: 853 марта. Фикрлар сони: 0 та.


Ўш қирғинида айбланганларга амнистия бериш ташаббуси кўтарилди\n30 июн 2022, Тошкент вақти: 15:53\nЎшда 2010 йил июнида оммавий қўлга олишлар пайти тасвирланган сурат.\nҚирғизистон Халқлар Конгресси партияси президентга, парламентга ва ҳукуматга Ўш қирғинида иштирок этганликда айбланганларга амнистия эълон қилиш юзасидан мурожаат топширди. Мазкур ташаббус олдинроқ Республика Ўзбек миллий-маданий маркази томонидан ҳам кўтарилган эди.\nҚирғизистон Халқлар Конгресси партияси сиёсий кенгаши номидан 23 апрель куни эълон қилинган мурожаатда: “Мантиқсиз ва маъносиз тўқнашувларда юзлаб қирғизлар ва ўзбеклар ҳалок бўлди. Яқинларини йўқотишдек оғир қайғу, ўзаро аразлашув, ҳокимиятнинг ҳаракатсизлиги, айбдорларни қидириш бўйича самарасиз ҳаракатлар деярли тўрт йилдан бери одамларни ўзаро кескинлик, перманент қарама-қаршилик шароитида яшашга мажбур қилмоқда. Бунинг асосий сабабларидан бири - 2010 йил воқеаларидан сўнг ҳақиқий фуқаролик ярашувининг содир бўлмаганидир. Ҳалигача ўзаро айбловлар ва айбдорларни излаш давом этмоқда, суд қарорларидан норозиликлар айтилмоқда. 2010 йил воқеалари туфайли олинган жароҳатлар асрлардан бери дўстлик ва қўшничилик алоқлари билан яшаб келган қирғизлар ва ўзбекларни шу кунгача азоблаб келмоқда”, деб айтилади.\nПартия бундай вазиятга барҳам бериш мақсадида Ўш қирғинида айбланганларга амнистия эълон қилиш зарур деб ҳисоблайди.\n“Ўш воқеаларида айбланаётганларнинг асосий қисми профессионал жангарилар ёки ашаддий жиноятчилар эмас, балки учинчи кучлар таъсирида юзага келган фожеали вазиятнинг ихтиёрсиз иштирокчиларидир”, дейилади баёнотда.\nШунингдек, мазкур ҳужжатда амнистия қандай шахсларга қўлланилишини аниқлаш мақсадида муайян меъёрлар ва мезонлар ишлаб чиқилиши кераклиги ҳам айтилган.\n-Биз жамоатчилик, давлат органлари, президент ва парламент бу ташаббусни қўллайди, деган умиддамиз. Негаки, бугунги кунда чинаккамига миллатлараро ишончни қайта тиклаш учун бу энг керакли қадамдир. Бугунги кунда Ўш воқеалари бўйича очилган 5067 жиноий ишнинг фақат 5 фоизигина фош этилган. Қолган жиноий ишлар бўйича айбланаётган бир неча минг фуқароларимиз хорижда қочқинликда яшашга мажбур бўлмоқда. Уларнинг фарзандлари эса ота меҳри нима эканини англамай катта бўлмоқда. Биз бу одамларнинг тақдирига тушуниш ва хайрихоҳлик билан муносабатда бўлишимиз керак, -деди Қирғизистон Халқлар Конгресси партияси сиёсий кенгаши аъзоси Калийнур Ўрмушев Озодлик радиосига берган суҳбатида.\nМазкур масала бундан аввалроқ Республика Ўзбек миллий-маданий маркази томонидан ҳам кўтарилган эди. Бу мавзуда Озодликка интервью берган Қирғизистон Ўзбек миллий-маданий маркази президенти Бахтиёр Фаттоҳов Ўш воқеаларида оғир жиноятларни содир этмай тартибсизликларда иштирок этгани учун жиноий таъқиб қилинаётган минглаб одамлар учун амнистия ўта зарурлигини айтди:\n-Кўпчиликнинг кутган масаласи мана шу. Жуда кўпчилик одамлар ноҳақдан қамалиб кетган. Уларнинг кўпчилиги умид қилиб, амнистияни кутиб турибди.\nОзодлик: Ўзбек миллий-маданий маркази ҳам бу масалани кўтарган эди. Бундан бир ижобий натижа кутса бўладими?\n-“Ноумид шайтон” дейдилар. Ҳақиқат ўрнатилмагунига қадар норозиликлар давом этаверади. Жуда кўп инсонлар, жабрланган оилалар амнистияни кутишмоқда. Судларга босим кўрсатиш оқибатида кўп одамлар ноҳақ қамалган. Шунинг учун бу ишларни қайта қўриб чиқиб, ҳақиқатни тиклаш зарур.\nОзодлик: Ҳукуматнинг сиёсий иродаси етадими бунга?\n-Биз саволни бундай қўмаслигимиз керак. Бизнинг вазифамиз уларнинг олдига масалани кўндаланг қўйиш. Уларнинг иши эса талабларимизни ўрганиб чиқишдир, -деди Бахтиёр Фаттохов.


Видеочилар эътирози: Муниса Ризаева тўйларда келин-куёвга тилак билдиришдан бош тортмоқда! - Darakchi\nВидеочилар эътирози: Муниса Ризаева тўйларда келин-куёвга тилак билдиришдан бош тортмоқда!\nШОУ-БИЗНЕС 14.11.2016, 11:53\nТеглар: Хонанда, Шоу-бизнес, Тўй, Муниса Ризаева\nСўнгги пайтларда пойтахтдаги тўйхоналарда бўлиб ўтаётган тўйларда бир одат урфга кирган. Яъни тўйда қўшиқ куйлаб бўлиб, бошқа хизматга кетаётган хонандадан тўйдаги видеочи келин-куёвларга тилак билдиришини сўрайди. Бироқ уларнинг бу илтимоисини ҳамма санъаткор ҳам бажара олмайди. Келин-куёвларга тилак билдиришдан мунтазам равишда воз кечадиган санъаткорлар рўйхатининг биринчи ўрнида хонанда Шоҳруҳхон турар экан. Энди эса бу рўйхатга Муниса Ризаева ҳам қўшилган. Бунинг сабабини билиш учун “Sayyod”нашри хонанда билан боғланди.\n“Ҳа, бундай ҳолатлар кўп учрайди,чунки биз бошқа тўй хизматларига улгурмаётган бўламиз. Видеочилар ўзини ишини қиляпти, биз эса ўзимизни ишимизни. Бизларни тўйларга қўшиқ куйлаб хизмат қилишга чақиришади, тилаклар ё истаклар билдириб, интервью бергани эмас. Бошқа хизматлар хам борку шу куни, мабодо қайсидир тўйга 5 дақиқага кеч қолиб кўрингчи бошқа тўйларга бориш вақти сурилиб кетади ва натижада қайсидир тўйга бора олмаслигимиз мумкин. Видеочилар бошқа пайтни топишсин ёки навбат кутиб турганимиздан фойдаланишсин, айнан шошиб чиқиб кетаётганимизда келиб табрик сўрашади. Унда ё қўшиқ айтайлик тўйда ё интервью бериб кетайлик”,—дейди Муниса Ризаева.\n"Жаҳон ака, босинг! Биз сизга ишонамиз!" Аҳад Қаюм Жаҳонгир Отажоновни ўзбек санъатида янги қизиқчи деб атади (видео)\nАмерикаликлар "Уйда ёлғиз 2" филмидан Доналд Трампни олиб ташлашни талаб қилмоқда(фото)\nТуркиялик машҳур ошпази Бурак ўзбек чопонини кийди\nМуниса Ризаева ўз инстаграмдаги саҳифасида видеомурожаат жойлаштирди. Унда хонанда мухлислари уни товламачиликда айблашаётганлигини айтмоқда. Бу ҳақда ҳонанданинг интаграм саҳифасига илова қилиб Аниқ.уз хабар берди.Хонанда ва...\nТаниқли швед гуруҳи — «Roxette» солисти Мари Фредрикссон 61 ёшида вафот этди. Бу ҳақда Швеция ОАВларига асосланиб хабар берилди.Dagens Nyheter нашрининг ёзишича, хонанда узоқ йиллар давомида саратон хасталигига...\nСамарқандлик йигитнинг романтик кечаси қимматга тушди (видео)\nИпотека кредитлари 6 ойлик имтиёзли давр, 15 фоиз ва айрим тоифа фуқаролар учун субсидиялар асосида берилади\nРоссияда 26 ёшли ўзбекистонлик бир оиланинг 4 аъзосини ўлдирганликда гумонланиб, ҳибсга олинди\nПутин Горбачевни табриклади. Бугун СССРнинг биринчи Президенти Михаил Горбачeв...


Бугун футбол. "Қўқон-1912" - "Қизилқум" / CHAMPIONAT.asia\n02:42А Серия. "Ювентус" ўз майдонида "Верона" билан дуранг ўйнади 20 02:12АПЛ. Вардининг голи "Эмирейтс"да "Арсенал"ни мағлуб этди 8 02:00Olamsport: Хабиб ва Гэтжининг гонорари, Кремль Нурмагомедовнинг қарорига муносабат билдирди 0 01:30Юмтити ёзда қайси жамоага ўтиши мумкин бўлганини айтди 1 00:50Модрич: "Тоттенхэм"га қайтиш учун қарилик қиламан" 0 00:14Роналдиньо коронавирусга чалинди 5 23:59А Серия. "Ювентус" - "Верона". Асосий таркиблар маълум! 5 23:25АПЛ. "Вулверхэмптон" ўз майдонида "Ньюкасл" билан дуранг ўйнади 1 23:17АПЛ. "Арсенал" - "Лестер" учрашувининг асосий таркиблари маълум! 17 23:05Серия А. "Беневенто" - "Наполи" 1:2, Ака-ука Инсиньелар гол уришди 0 22:59Гаттузо: "Танаффусга қадар ўйинимиз ўхшамади" 2 22:45Лизаразю - Гризманн ҳақида: "У "Барселона" либосида қандай футбол ўйнашни билмайди" 2 22:29Гиггз интервьюда Ван Гал ва Фергюсоннинг фарқини айтди 2 22:11Анчелотти: "Жуда ёмон ўйнадик" 1 22:00АПЛ. "Саутгемптон" - "Эвертон" 2:0 0\nБугун футбол. "Қўқон-1912" - "Қизилқум"\n19 июн 12:41\nТеглар : "Қўқон-1912" Қизилқум СуперлигаБугун футбол\nБугун бўлиб ўтадиган иккита ўйин билан Coca Cola Суперлигасининг 5-турига старт берилади.\nАввалги иккита уй учрашувни ғалаба билан якунлаган "Қўқон-1912" ўз майдонида чемпионатда ҳали ғалаба қозонмаган "Қизилқум"ни қабул қилади.\nМусобақа жадвалида "Қўқон-1912" 6 очко билан 6-ўринни эгаллаб турибди. "Қизилқум" ҳисобида эса атиги 1 очко мажуд бўлиб бу жамоа 13-ўринда боряпти.\nЎтган турда ҳар икки жамоа мағлубиятга учради. "Қўқон-1912" сафарда "Бунёдкор", "Қизилқум" ўз майдонида АГМКга қарши баҳсда бир хил 0:1 ҳисобида имкониятни бой берди.\nБугунги ўйин "Қўқон-1912" учун ўз майдонидаги учинчи беллашув бўлади. Аввалги иккита уй ўйинида Бахтиёр Ашурматов шогирдлари ғалабага эришишган. Қўқонликлар дастлаб "Бухоро"ни 3:0, сўнгра "Сўғдиёна"ни 2:1 ҳисобида мағлуб этишди. Умуман олганда "Қўқон-1912" уйдаги иккита баҳсни ғалаба билан якунлаб, сафарда икки бор имкониятни бой берди.\n"Қизилқум"га келсак, бу жамоа тўртта турдан учтасини ўз майдонида ўтказиб, фақат мағлуб бўлди. Жамоанинг ягона дуранги Суперлигага бу йил қайтган "Машъал" билан сафарда қайд этилган (1:1). Бугун навоийликлар иккинчи бор сафарда тўп тепишади ва Тачмурад Агамурадов шогирдлари илк бор уч очколи бўлишга ҳаракат қилиб кўришади.\nҚизиғи шундаки, бугунги ўйин устоз ва шогирд ўртасидаги ўзаро қарама-қаршилик бўлади. Негаки Бахтиёр Ашурматов 2004-2005 йилги мавсумда айнан туркманистонлик мураббий қўл остида "Пахтакор"да фаолият олиб борган.\nP.S. Cоат 19:00да бошланадиган ўйинни "Маҳалла" ТВ орқали тўғридан тўғри кузатиб боринг.\nОтабек Ҳайдаров - 61', Мурод Холмуҳамедов - 87', Александр Мерзляков - 89', Собит Синдаров - 90'\n9' Бобуржон Акбаров\n46' Сардор Азимов (Собит Синдаров)\n46' Филип Райевац (Ҳамидулло Абдуҳамидов)\n47' Ойбек Рустамов\n61' Отабек Ҳайдаров\n61' Мурод Холмуҳамедов\n74' Отабек Ҳайдаров (Иқбол Маликжонов)\n87' Мурод Холмуҳамедов\n89' Александр Мерзляков\n90' Ҳамидулло Абдуҳамидов\n90' Собит Синдаров\n90' Қувондиқ Рўзиев (Бек Абдуллаев)\n90' Суҳроб Бердиев (Муҳаммаданас Ҳасанов)\n26' Азизбек Усмонов\n40' Қадамбой Нурметов\n65' Қадамбой Нурметов (Абди Башимов)\n65' Дониёр Усмонов (Достон Ибрагимов)\n71' Файзулло Қамбаров